Borba za srpsku tajnu policiju | Institute for War and Peace Reporting\nBorba za srpsku tajnu policiju\nZelja da se kontrolise sluzba koje su se nekada svi plasili predstavlja iskusenje za mnoge demokratske politicare.\nVodece stranke u srpskom prodemokratskom bloku, koje ce oformiti novu vladu, bore se za glas u donosenju odluke o tome ko ce kontrolisati tajnu policiju od koje su svi strahovali, poznatu kao Bezbednosno informativna agencija, BIA.\nAktuelni sef BIA, Misa Milicevic, mada je politicki postavljen na to mesto, uspesno je distancirao agenciju od politicke kontrole, ali posle decembarskih izbora 2003, neki partijski lideri poceli su da zahtevaju direktan uticaj.\nEksperti za agenciju u Beogradu tvrde da bi se zbog njihovih sukobljenih interesa agencija mogla naci na raskrscu, gde bi jedan put vodio visem stepenu odgovornosti, a drugi u pravcu politizacije i potencijalne zloupotrebe.\nNajdirektniji zahtev za ostvarivanje kontrole u BIA iznet je u februaru od strane monarhisticke koalicije – Srpski pokret obnove, SPO, i Nova Srbija, NS – izmedju ostalog i zbog toga sto je lider SPO, Vuk Draskovic, bio meta dva neuspela pokusaja atentata 1999. i 2000. godine, u koje je bila umesana i tajna policija.\nPosto su druge stranke u prodemokratskom bloku – konzervativna Demokratska stranka Srbije, DSS, i liberalna G17 Plus – iskljucile su takvu mogucnost, Draskovic je zahtevao mesto zamenika sefa sluzbe.\nIpak, rasireno je uverenje da ce poslednju rec o novim sefovima BIA dati DSS, posto je to najveca stranka u bloku i predvodila je akciju protiv zloupotreba tajne policije za politicke svrhe u vreme Milosevicevog rezima i kasnije.\nMada beogradski mediji izvestavaju da bi vodecu poziciju mogao dobiti Rade Bulatovic ili Gradimir Nalic, obojica savetnici Vojislava Kostunice, lidera DSS-a, Bulatovic je 23. februara negirao da mu je nudjeno ovo mesto.\nDodao je da politicari vise ne moraju da izrazavaju toliko interesa za ovu poziciju, posto ona vise ne daje moc koju je nekada davala. “Tajna policija ce samo raditi svoj posao i bice pod kontrolom parlamenta”, rekao je on.\nZahtevi politicara pokrenuli su do sada nevidjenu javnu debatu o buducnosti BIA. Neki podrzavaju ideju da bi je trebalo tretirati kao deo legitimnog politickog plena koji se dodeljuje onim partijama koje pobede na izborima, i pored toga sto bi to znacilo odustajanje od pokusanih reformi ove organizacije. Drugi zahtevaju njenu potpunu depolitizaciju.\nU proslosti, tajna policija je funkcionisala kao veoma vazan stub rezima i kao sila za sebe. Tada poznata kao Sluzba drzavne bezbednosti Srbije, RDB, bila je jedna od glavnih poluga koje je Milosevic koristio za ostvarivanje svojih ratnih planova, uspostavljanje kontakata sa organizovanim kriminalom i kontrolu politickih disidenata.\nVeruje se, takodje, da je RDB odgovorna za ubistvo Ivana Stambolica, bivseg predsednika Srbije i nekadasnjeg Milosevicevog rivala, kao i za pokusaje ubistva lidera SPO.\nPad Milosevica u oktobru 2000. nije oznacio kraj politicke aktivnosti agencije. Pomazuci opoziciji da srusi Milosevica, kljucni deo tajne policije obezbedio je sebi buducnost i u novom demokratskom rezimu.\nTo im je omogucilo da blokiraju sustinske reforme unutar organizacije, sto objasnjava naknadno oklevanje vlade da pokrene detaljnu istragu o ulozi tajne policije u ratovima u bivsoj Jugoslaviji.\nIstrazivanje zloupotreba zaustavilo se na hapsenju poslednjeg sefa RDB iz vremena Milosevicevog rezima, generala Radomira Markovica, i nekoliko pripadnika Crvenih beretki – jedinice komandosa unutar tajne policije koja je osumnjicena za pokusaj atentata na Draskovica.\nBozidar Prelevic, nekadasnji pomocnik ministra za policiju, kaze da je nova elita imala i dodatni razlog da sluzbu ostavi takvu kakva je – da bi je koristila protiv svojih rivala u vladajucoj koaliciji Demokratske opozicije Srbije, DOS.\nPrelevic, clan nevaldine organizacije Lex, koja je sastavila predlog zakona o stavljanju agencije pod kontrolu parlamenta, veruje da je reforma propala upravo iz tog razloga. “Projekat je obustavljen jer je zakon ukljucivao i razvijeni sistem kontrole nad tajnom policijom”, kaze on. “A to niko nije zeleo.”\nIpak, neformalni savez izmedju novih vlasti i preostalih starih elemenata u sluzbi raspao se pred zahtevima medjunarodne zajednice da Beograd izvrsi svoje obaveze prema Haskom tribunalu.\nKriza je nastupila u novembru 2001, kada su se vlasti suocile sa otvorenom pobunom Crvenih beretki i njihovog bivseg komandanta Milorada Lukovica Legije, nakon izrucenja osumnjicenika za ratne zlocine u Hag.\nUmesto da savlada pobunu, vlada je popustila, i dodelila funkciju zamenika sefa RDB Miloradu Bracanovicu, bliskom Legijnom savezniku.\nVlada time nije dobila mnogo na duzi rok, jer je Bracanovic uhapsen u vezi sa ubistvom premijera Zorana Djindjica u martu 2003. – mada je kasnije oslobodjen optuzbi.\nImenovanje Mise Milicevica za sefa BIA u januaru 2003. predstavljalo je prvi znak da je Djindjic konacno spreman da udje u sukob sa Legijom i nekontrolisanim i duboko politizovanim podzemljem Srbije.\nStrucnjaci za policiju kazu da je Milicevic iskoristio krizu izazvanu Djindjicevim ubistvom da bi napravio prve korake u pravcu distanciranja agencije od uticaja organizovanog kriminala i politike.\nIzvori povezani sa BIA izjavljuju za IWPR da je proces reformi jos daleko od okoncanja, mada je od oktobra 2000. vec smenjena priblizno polovina pripadnika sluzbe.\n”Problem je u tome sto se BIA promenila vise nego sto je toga svesna vecina politicara koji o tome govore u javnosti”, izjavio je jedan izvor.\nDobrivoje Radovanovic, sef Instituta za kriminologiju u Beogradu, rekao je da su spekulacije medija o sefovima BIA naskodile procesu reformi i ugrozile nacionalnu bezbednost. “Nema mnogo obrazovanih ljudi u BIA koji bi prihvatili da i dalje rade taj posao ako bi svaka promena vlade znacila da ce mozda izgubiti posao”, kaze Radovanovic.\nOn je naglasio da je agencija prosla kroz znacajne promene tokom prosle godine i da se razlikuje od Miloseviceve tajne policije.\nIzvor IWPR-a u BIA izjavio je da agencija vise cak ni nema odeljenje koje radi na nadziranju domacih politickih neprijatelja i da su proslogodisnji izbori bili prvi na kojima tajna policija nije pokusala da utice na ishod.\nBozidar Prelevic rekao je za IWPR da je novi ministar policije, Dragan Jocic, potpredsednik DSS-a, pokazao veliko interesovanje za Lexov predlog zakona o parlamentarnoj kontroli tajne sluzbe dok je bio u opoziciji.\nAli buducnost agencije ostaje neizvesna. Posto i dalje nema cvrstih propisa ili sistema kontrole, posle godina zloupotreba, sudbina agencije je i dalje u rukama politicara.\nZeljko Cvijanovic je redovni saradnik IWPR-a.


Počinje rehabilitacija Milana Nedića - Dnevni list Danas\nPočetna » Društvo » Počinje rehabilitacija Milana Nedića\nPočinje rehabilitacija Milana Nedića\nPodnosioci zahteva pokušaće da ospore uredbu FNRJ kojom je Nedić, bez presude, proglašen za ratnog zločinca.\n0Piše: V.J. 08. oktobra 2015. 20.30\n– Prema rečima Aleksandra Nedića, praunuka Milana Nedića proces pred Višim sudom će doprineti da se otkrije „prava istina“ o njegovom pretku. Porodica Nedić je zahtev za rehabilitaciju podnela još 2007, ali se zbog pravnih nedoumica odlagalo sa početkom postupka. Naime, sud je dugo odbijao da započne proces rehabilitacije argumentujući to tvrdnjom da ne može da bude rehabilitovan neko ko nije bio osuđen. Stoga će podnosioci zahteva pred sudom pokušati da ospore uredbu FNRJ kojom je Nedić, bez presude, proglašen za ratnog zločinca.


Telekom Srbija ušao u drugi krug tendera za kupovinu kosovskog operatera IPKO - Biznis Info\nYou are at:Home»Kompanije»Telekom Srbija ušao u drugi krug tendera za kupovinu kosovskog operatera IPKO\nBy BiznisInfo on\t 05/07/2020 Kompanije\n“Telekom Srbija” ušao je u drugi krug tendera za kupovinu kosovske telekomunikacione kompanije IPKO, ekskluzivno saznaje “Blic”. Sa njim u trci su još sedam kandidata zainteresovanih za ovog operatera koji je u vlasništvu Telekoma Slovenije.\nIz ove kompanije nisu željeli zvanično da potvrde saznanja lista, ali u intervjuu za štampano izdanje “Blica”, Vladimir Lučić, koordinator za internet i multimediju “Telekom Srbija grupe”, istakao da su oni izuzetno zainteresovani za ovu transakciju.\n– Naš ponuda nije politička već, naravno, ekonomska i za nas vrlo bitna u realizaciji našeg cilja da postanemo telekomunikacioni lider. Ne razumem baš one koji porede ovu našu ponudu sa ponudom koju smo dali u Albaniji prije dvije godine. Mi već poslujemo na području Kosova i Metohije kao fiksni i mobilni operator i ne vidim zašto bi neko bio protiv našeg dodatnog investiranja, jer je to prije svega dobro za korisnike i ekonomiju na ovom području. Ali sačekat ćemo da vidimo kako će se situacija odvijati – naveo je Lučić.\nTreba podsjetiti da je, iako je vlasnik 100 posto udjela kosovskog operatera mobilne telefonije IPKO Telekom Slovenije, Odbor Regulatornog tijela za elektronske i poštanske komunikacije (RTEPK) u julu prošle godine donio odluku po kojoj on ne može da promijeni vlasnika bez prethodnog odobrenja ovog tijela.\nBiznisInfo podsjeća da je Telekom Srbija vlasnik kompanije Mtel u BiH, a koja je pak vlasnik niza drugih kompanija.\nIpko M:tel Telekom Srbija


U sklopu manifestacije predviđeno je otvaranje šetališta, nekadašnjeg porodičnog korzoa, na kojem su u toku radovi, a u planu je i izgrada bungalova za porodice, kao i edukativni centar pod otvorenim nebom, za mlade bračne parove i škola roditeljstva na levoj obali Begeja.\n- Zašto baš Perlez, zato što je taj potez bio neuređen, a uspeli smo da uradimo infrastrukturne delove i pripremimo sve da 12. avgusta kada će biti otvoreni prvi Dane porodice u Srbiji - istakao je Radoš Pejović, uz napomenu da je manifestacija neophodna i značajna i da će ona biti pokretač za ostale manifestacije koje će se dešavati u drugim lokalnim.samoupravama i uticati da se promeni svest, da je porodica najvažniji nacionalni resurs.\nMinistar Ratko Dmitrović naglašavajući značaj porodice istakao je da nema popravljanja demografske slike bez porodice i da treba vratiti njen kult.\n- Decenije su prolazile, a onda je ispred nas, kao monstrum izleteo problem koji se zove demografija, tako će nam dugo vremena trebati da promenimo ili zaustavimo taj trend koji je zastrašujući - kazao je Dmitrović i izneo podatke da je prvi put posle 50 godina broj Srba pao ispod sedam miliona, sa stalnom tendencijom smanjenja brojnosti.\nTakođe jedan od problema je i neravnomeran razvoj gradova i činjenica da se sela prazne munjevitom brzinom, pa tako na primer, 2020. godine je u odnosu na 2019. sklopljeno 10 hiljada brakova manje, dok je poslednjih 10 godina 40 odsto sklopljenih brakova razvedeno.\nPARK PORODICE I IKONE UROŠA PREDIĆA\nU okviru posete Perlezu, ministar je obišao i radove na izgradnji Parka porodice u Perlezu, u kojem je poslednjih godina, zbog geografskog položaja i dobre infrastrukture, povećana kupovina nekretnina, a zatim i hram Uspenja Presvete Bogorodice, koji spada u objekte najviše kategorije graditeljskog nasleđa na našim prostorima i sadrži originalne ikone Uroša Predića.\n50 HILJADA ZA SVAKO PRVOROĐENO DETE\nGradonačelnik Zrenjanina Simo Salapura, utisak dobrog domaćina upotpunio je činjenicama da se za svako prvorođeno dete izdvaji 50, a za drugo i treće 35 hiljada dinara, uz apotekarske pakete za bebe, novac za vantelesnu oplodnju, a ove godine 2,1 milion dinara namenjenih za proslavu nove godine opredeljen je za lečenje bolesne dece.\nZrenjanin Ratko Dmitrović Radoš Pejović Perlez Zrenjanin vesti


Ugljanin ostaje na čelu SDA, imenovao zamenika\nSubota , 2017-07-29 | 12:57:15\nOsnivač i predsednik Stranke demokratske akcije Sandžaka (SDA) Sulejman Ugljanin nije danas podneo ostavku, kako su najavljivali pojedini sandžački portali, ali je ovlastio svojeg zamenika da rukovodi partijom.\n“Ostajem i dalje predsednik, ali sam po Statutu ovlastio zamenika, (i aktuelnog predsednika opštine Tutin) Šemsudina Kučeviča da rukovodi partijom, do okončanja mojeg mandata predsednika Bošnjačkog nacionalnog vijeća”, rekao je Ugljanin.\nOn je posle svečane sednice Glavnog odbora SDA u Sjenici medijima pojasnio da kao predsednik BNV želi da posveti svoje “znanje i energiju i mogućnosti u rešavanju statusa Sandžaka i statusa Bošnjaka u Srbiji, u kontekstu evropskih integracija i realizacije manjinskog akcionog plana”.\nPrema njegovim rečima, SDA je u prethodnih 27 godina u zakonska rešenja ugradila osnovne temelje koje omoćavaju da dalje nastavi da radi na autonomiji Sandžaka i statusu Bošnjaka, kao autohtonim narodom u Srbiji.\nUgljanin je pojasnio da njegov zamenik ima zadatak da “od opštenarodnog pokreta napravi demokratsku instituciju koja radi po Statutu stranke”.\nSulejman Ugljanin, aktuelni predsednik Bošnjačkog nacionalnog vijeća, predsednik je SDA Sandžaka od njenog osnivanja, 29. jula 1990. godine.


Optužnica za krijumčarenje oružja i tableta u Švedsku - Detektor\n22. Januara 2019.14:15\nOkružni sud u Banjaluci potvrdio je optužnicu Republičkog tužilaštva protiv devet osoba zbog sumnje da su vršili nedozvoljenu nabavku vatrenog oružja, municije i eksplozivnih materija, kao i neovlašćenu nabavku i prodaju lijekova.\nZbog nedozvoljene proizvodnje i prometa oružja ili eksplozivnih materija optužnica je podignuta protiv Milija Vlačića, Zorana Jovanovića, Aleksandra Ćutkovića, Mile Tančića i Dragana Vlačića.\nMilija i Dragan Vlačić, Jovanović i Tanić optuženi su i za nedozvoljenu trgovinu.\nU Republičkom tužilaštvu rekli su da se Nebojša Đilas, Miodrag Đilas i Borivoje Lukić terete za krivična djela nedozvoljena proizvodnja i promet oružja ili eksplozivnih materija, a Slađan Lonco pored ovog djela i za nedozvoljenu trgovinu.\nOni su uhapšeni u policijskoj akciji “Trzaj” 2015. godine.\n“Prema navodima optužnice, u toku 2014. i početkom 2015. godine, navedena lica su, u namjeri pribavljanja protivpravne imovinske koristi, vršila nedozvoljenu nabavku vatrenog oružja, municije i eksplozivnih materija, kao i neovlašćenu nabavku i prodaju lijekova-tableta u većoj količini i vrijednosti radi dalje distribucije i prodaje zainteresovanim kupcima na teritoriji Kraljevine Švedske”, istakli su u tužilaštvu.\nDodali su da su oružje i tablete skladištili na skrivenim lokacijama na teritoriji Republike Srpske, potom kompletirali i pripremali za dalju prodaju, koristeći tom prilikom putnička motorna vozila u vlasništvu rent-a-car agencija, kao i vlastita putnička motorna vozila.


RTCG - Radio Televizija Crne Gore - Nacionalni javni servis :: Region :: Ko god bude izaslanik, Kosovo da tretira kao nezavisnu državu\nTAČI PORUČIO 17. 02. 2020. 08:44 >> 08:43 9\nKosovski predsjednik Hašim Tači izjavio je u Briselu da ko god bude imenovan za izaslanika Evropske unije za dijalog Beograd-Priština mora "Kosovo tretirati kao suverenu državu".\nTači je po završetku susreta čelnika EU i vođa zemalja Zapadnog Balkana rekao da je uloga Evropske unije u rješavanju kosovskog pitanja i dijaloga s Beogradom važna, ali da je uloga Amerike nezamjenljiva.\nTači je potvrdio da je pokrenuta tema imenovanja specijalnog izaslanika i izrazio nadu da imenovanje novog izaslanika neće biti prilika da se "pronađe novo radno mjesto za nekog zvaničnika, birokratu ili diplomatu".\n"Neka dođe ko god želi, Kosovo je nezavisna i suverena država. Ko god bude bio imenovan mora tretirati Kosovo kao suverenu državu, jer u suprotnom, neće imati smisla angažovanje te osobe", ocijenio je kosovski predsjednik.\nTači je takodje želio da ukaže na to da je američka strana u proteklim nedjeljama postigla ono što se nije moglo zamisliti u posljednjih 20 godina.\n"Naravno da je uloga EU važna, ali je uloga SAD nezamjenjiva", zaključio je Tači.


Presuda (Conviction) - Serije - mojtv.net\nBriljanta adokatica prisiljena je da preuzme vodstvo Odeljenja za integritet presuda\nS Hayley Atwell, Eddiejem Cahillom i Shawnom Ashmoreom, u glavnim ulogama "Presuda" donosi priču o Hayes Morrison, genijalnoj, ali buntovnoj kćeri bivšeg predsednika koju ucene da prihvati mesto šefice njujorškog novoosnovanog Odeljenja za integritet presuda. Hayes uskoro otkrije da zapravo uživa u otkrivanju istine koja se krije iza ovih misterija, kao i u pobeđivanju lošeg sistema.\nHayes Morrison zajedno sa svojim timom advokata, istražitelja i forenzičara, radi na istraživanju slučajeva za koje postoji osnovana sumnja da je za dotični zločin možda osuđena pogrešna osoba.\nOdvažan, iskren, predan i tvrdoglav, tim Odeljenja za integritet presuda nije uvek saglasan, ali njihovi sukobi nisu ništa u poređenju s onim s čime se moraju nositi van posla. Suočen s panduima, advokatima, forenzičarima, naučnicima i sudijama, tim mora ispitati i istražiti sve. Nemaju izbora: na kocki su ljudski životi


Novi bilans: 22 ubijenih, 83 povređenih u napadima u Iraku\nBilans nastradalih u seriji bombaških napada koji su izvedeni širom Iraka popeo se na 22, a povređenih na 83, saopštili su zvaničnici.\nUkupno 15 napada izvedeno je u 13 gradova na severu, u centralnom delu i na jugu Iraka, javila je agencija Frans pres.\nSedam ljudi iz iste porodice ubila je bomba u blizini njihove kuće u gradu Musajab, južno od Bagdada.\nU pretežno šiitskom gradu Hila, 95 kilometara južno od Bagdada, poginulo je još dvoje ljudi kada je eksplodirao parkirani automobil-bomba u blizini konvoja u kome je bio i lokalni guverner pokrajine Babil, prenela je agencija Rojters.\nU još nekoliko eksplozija bombi na teritorijima gde postoji sukob oko nadležnosti između iračke centralne vlade i Kurda u autonomnom kurdskom regionu poginulo je još troje ljudi.


Guverner Centralne banke razgovarao s predstavnicima MMF-a - Privredna štampa\nGuverner Centralne banke razgovarao s predstavnicima MMF-a\nGuverner Centralne banke Bosne i Hercegovine (CBBiH) Senad Softić sa saradnicima razgovarao je juče sa delegacijom Međunarodnog monetarnog fonda (MMF) koju je predvodio šef Misije MMF za BiH Nadeem Ilahi, saopćila je Centralna banka.\nMisija MMF-a boravi u BiH kako bi s predstavnicima vlasti razgovarala o mogućem novom programu ove finansijske institucije s BiH.\nSoftić je delegaciju upoznao o aktivnostima CBBiH, istakavši da ta institucija intenzivno radi na implementaciji njenih strateških ciljeva. Centralna banka, u okviru zakonskih nadležnosti, želi istrajati na očuvanju nezavisnosti institucije i njenih aktivnosti, čemu su predstavnici MMF-a dali snažnu podršku.\nU razgovoru je posebno ukazano na potrebu kvalitetnije bankarske koordinacije te aktivnijeg učešća svih aktera u finansijskom i bankarskom sistemu, CBBiH, entitetskih agencija za bankarstvo i Agencije za osiguranje depozita BiH, u pogledu međusobne saradnje i zajedničkog koordiniranog djelovanja.\nTakođer je jača saradnja neophodna i u okviru Stalnog odbora za finansijsku stabilnost BiH, a sve s ciljem očuvanja finansijske stabilnosti BiH, što je zajednički interes CBBiH i MMF-a.\nStoga i budući program s MMF-om treba da rezultira unapređenjem postojećeg stanja u ekonomiji, posebno u bankarskom i finansijskom sektoru u BiH, zaključeno je tokom sastanka.\nSporazum o izgradnji vjetroparka Podveležje, prvi kilovati do kraja 2018.\nPredstavnici Grada Mostara, Hercegovačko-neretvanske županije (HNŽ) i Elektroprivrede BiH potpisali su u ponedjeljak sporazum o početku izgradnje vjetroparka Povdeležje,…\nU organizaciji Federalnog ministarstva trgovine, Agencije za sigurnost hrane Bosne i Hercegovine i Tehnološkog fakulteta Univerziteta u Tuzli juče je…\nVrijednost BIRS indeksa se smanjila za -0,22% i iznosi 618,14 poena. Vrijednost FIRS indeksa se smanjila za -0,25% i…\nNajznačajniji poslovni lideri na Samitu100 biznis lidera jugoistočne Evrope\nUprava GIKIL-a: Činimo sve da osiguramo održivost proizvodnje


Prvi sneg stiže u nedelju - Ozonpress :: internet portal\nTag: prvi, Sneg\nRELATIVNO toplo vreme za ovo doba godine, sa dosta sunca i bez padavina, očekuje nas još u petak! Kako meteorolozi kažu, naoblačenje sa kišom na severu i zapadu zemlje, stiže već u subotu, a u nedelju se u celoj zemlji očekuje zahlađenje sa kišom. Ponegde u nižim predelima zapadne i severne Srbije moguće je da kiša pređe u susnežicu, a na planinama iznad 600 metara padaće sneg.\nProlećne temperature obeležiće današnje vreme u Srbiji.\nPrva dva dana iduće sedmice hladno, uz moguću susnežicu i kišu u nižim predelima, a na planinama sa snegom. Od srede do kraja sedmice više suvog vremena uz slabe jutarnje mrazeve i manji porast dnevnih temperatura.


UDARNO – Da li je Đukanović prekršio Ustav: Počinje procedura opoziva u Skupštini Crne Gore – DnevniZurnal\nby admin 16/09/2021, 19:43 1.3k Views\nUstavni odbor Skupštine Crne Gore razmatraće u sredu predlog za pokretanje postupka za utvrđivanje da li je predsednik Crne Gore Milo Đukanović povredio Ustav.\nSNP je u obrazloženju naveo da je Đukanović 28. avgusta na Cetinju kazao da „nije pametno insistirati na ustoličenju u tom gradu, već je pametno to izmestiti iz Cetinja i obaviti u nekom od mnogobrojnih hramova u drugim gradovima“.\n„Nadam se da neću biti u situaciji da 5. septembra budem na Cetinju, tamo gde budu Cetinjani i gde je većinska Crna Gora, gde se brani dostojanstvo države“, rekao je tada Đukanović.\n„Takođe je Đukanović prekoračio okvir nadležnosti predsednika Crne Gore propisanih članom 95. Ustava“, naveli su iz te partije.\nOcenjuje se da se Đukanović direktno umešao u poslove jedne verske zajednice, konkretno Mitropolije crnogorsko-primorske Srpske pravoslavne crkve.\n„Time je, protivno Ustavu, narušio načelo sekularnosti Crne Gore, odnosno načelo odvojenosti verskih zajednica od države“, kaže se u obrazloženju.\nIz SNP-a su naveli da je Đukanović izjavom „nadam se da neću biti u situaciji da 5. septembra i sam budem na Cetinju, tamo gde budu Cetinjani i gde je većinska Crna Gora, gde se brani dostojanstvo države“ prekoračio ustavna ovlašćenja.\n„Nazivajući protivnike ustoličenja većinskom Crnom Gorom direktno je izazvao podelu građana na one koji podržavaju i one koje ne podržavaju ustoličenje mitropolita na Cetinju“, navodi SNP u obrazloženju.\n„To je samo jedan od primera koji karakterišu dugogodišnju praksu Đukanovića da kroz podelu, izazivanje mržnje, pretnje i poziv na sukobe pokušava da naruši međunacionalne i međuverske odnose unutar države“, navode poslanici SNP-a.\nU obrazloženju se podseća da je Đukanović učestvovao na neprijavljenom i zabranjenom skupu 5. septembra na Cetinju.\n„Takođe je prekršio član 161. Krivičnog zakonika organizujući i pozivajući na sprečavanje verskog obreda, što je operativno u delo sprovodio njegov savetnik za bezbednost Veselin Veljović“, kaže se u predlogu SNP-a.\nUstavom je predviđeno da postupak za utvrđivanje da li je predsednik Crne Gore povredio Ustav može pokrenuti Skupština, na predlog najmanje 25 poslanika, prenosi Dan.\n„Predsednika Crne Gore Skupština može razrešiti kada Ustavni sud utvrdi da je povredio Ustav“, piše u Ustavu.


Ideja o nastanku Arene proistekla je uslovom FIBE da se sagradi nova dvorana za košarku u Beogradu, kako bi moglo da se organizuje Svetsko prvenstvo u košarci, planirano za 1995. godinu.\nNakon raspisanog konkursa i ponuda raznih, zanimljivih dizajna, kao najbolje rešenje biva izabran projekat arhitekte Vlade Slavice.\nMeđutim, realizacija projekta nailazi na prepreke, većinski uslovljene tadašnjim sankcijama i stanjem u državi, što je nažalost rezultiralo odlukom FIBE da Beograd ne bude domaćin svetskog prvenstva. Radovi su znatno sporije tekli, u određenom periodu i obustavljani, ali ipak je 2004. godina donela uspeh i srećan početak kompleksu sastavljenom od velike dvorane, male dvorane i parkinga.\nOsim pomenutog košarkaškog turnira, u Areni su održana evropska prvenstva u košarci, odbojci, stonom tenisu, džudou i karateu, brojne ceremonije otvaranja i zatvaranja, mečevi tokom Univerzijade i druge sportske manifestacije. Svake godine je domaćin košarkaških utakmica Partizana i Crvene zvezde, u međunarodnim takmičenjima.\nPošto je Arena višenamenski prostor, takođe je bila mesto održavanja Evrovizije 2008. godine, ali je i brojni izvođači biraju za mesto gde svojim koncertima obeležavaju svoj karijerni uspeh.\nPogodna je i za održavanje dečijih predstava na ledu, poput Disney predstave, čije postavljanje scenografije iziskuje više vremena i pažnje od drugih događaja.\nNoć skokova, vatreni okršaj motorima, dala je Areni neku novu ulogu. Tribina i prateće opreme nije bilo, a dvorana je imala izgled gradilišta, kako bi ovaj vid ekstremnog sporta pružio pravi doživljaj.\nŠtark Arena i te kako ide u korak sa vremenom, koristeći se digitalnim potencijalama.\nPored savremenog izgleda i sadržaja, pruža posetiocima priliku da preko moderno uređenog sajta dođu do određenih informacija, imaju uvid u predstojeće događaje i rezervišu svoje mesto. I pored mnogih prepreka, ova dvorana se izborila da bude jedan od indikatora po kojima se Beograd i Srbija prepoznaju.


Odbojkašice OŠ „Sveti Sava“ nižu uspehe uprkos teškoćama\nNaslovna Sport Odbojka Odbojkašice OŠ „Sveti Sava“ nižu uspehe uprkos teškoćama\nOvo je sjajan uspeh za Bačku Palanku, školski sport i školu.\nBAČKA PALANKA: Osnovna škola „Sveti Sava“, jedna od tri u Bačkoj Palanci, jedina nema salu za bavljenje fizičkim vaspitanjem, a jedna je od retkih i u celoj opštini čiji učenici tokom zime nemaju uslove za vežbanje u namenskom prostoru.\nIako ova škola ima 880 učenika, spada među najveće u opštini, i nalazi se u centru grada, decenijama generacije bivših đaka želelo je, ali i sadašnjih priželjkuju da dobiju salu.\nTo, ipak, nije smetalo učenicama starijih razreda ove škola da se plasiraju na finalno školsko republičko prvenstvo u odbojci. U Prijepolju, gde je u drugoj polovini februara održano takmičenje, ovdašnje devojčice osvojile su srebrnu medalju, odnosno postale su školske vicešampionke Srbije u odbojci.\n„Ovo je sjajan uspeh za Bačku Palanku, školski sport i našu školu“, rekla je nastavnica fizičkog Gordana Pušić koja je vodila svoje učenice do uspeha.\n„Presrećna sam i ponosna na ove sjajne devojke, a ovo je još jedan razlog da konačno dobijemo fiskulnurnu salu. Zimi vežbamo u učionicama, ili u obližnjoj neuslovnoj sali Specijalne OŠ „Heroj Pinki“. Samo ako je lepo vreme vežbamo u školskom dvorištu. I ja sam bila učenica ove škole i nisam dočekala salu, nadam se da ću kao nastavnica to uskoro dočekati.“\nZimi vežbaju u učionicama, ili u obližnjoj neuslovnoj sali Specijalne OŠ „Heroj Pinki“. Samo ako je lepo vreme vežbaju u školskom dvorištu.\nNa svoje učenice: Ivanu Zorić, Mionu Dimitrić, Lanu Ivanović, Jovanu Zelenović, Veru Vasić, Anju Mandić, Gabrijelu Zeljko i Ninu Bursać – ponosna je i direktorka OŠ Tatjana Kecman.\n„Deca su postigla velik uspeh, a to je još jedan razlog da se svi, kako mi tako i lokalna samouprava, angažujemo da uskoro i naša škola dobije salu za fizičko vaspitanje kao što priliči u ovom veku“, rekla je direktorica.„To više nije samo problem nas zaposlenih u školi, niti naše dece, to je problem i lokalne zajednice, odnosno opštine. Koliko deca žele salu govori i činjenica da su sami snimili kratki film i nameravaju da ga pošalju na adrese mnogih u Srbiji.“\nOva škola, koja decenijama u ovoj varoši važi za prestižnu vaspitno-obrazovnu ustanovu teritorijalno pripada Mesnoj zajednici „Centar“ i bukvalno se nalazi u samom centru grada.\n„Već dugo vremena nastojimo da se izborimo i stvorimo uslove kako bi konačno i ova škola imala svoju salu“, kaže Mišo Ivanović, predsednik Saveta MZ „Centar“.\n„Kao član Školskog obora roditelja upoznat sam sa delom dosadašnjih problema, ali isto tako znam da postoji zemljište, odmah pored škole, gde bi se mogla podići sala, montažna ili zidana za decu i prosvetne radnike manje je bitno, jer će o tome svoju reč reći struka i finansijske mogućnosti.“\nDa reči predsednika Saveta MZ imaju osnova potvrdio nam je mr Miroslav Sićević, direktor opštinskog Javnog preduzeća „Standard“, firme koja brine o urbanizmu i planovima ove opštine.\n„Naše preduzeće radi, odnosno skoro je završilo urbanistički plan za novu sporstu salu, a čeka se samo saglasnost „Elektrovojvodine““, kaže Sićević.\n„Urbanistički uslovi postoje, postoji zemljište, a kada se završi urbanistički projekat preći će se na izradu građevinskog projekta i sve će ići brže i lakše.“\nIZVORdnevnik (Tekst i foto: M. Sudžum)\nPrethodni tekstSportisti velikog srca – Prikupljanje pomoći za Nikolu Jatića\nSledeći tekstAko se pitate gde biste mogli ovog proleća na klizanje, predlažemo – Bačku Palanku (VIDEO)


Tanjug 19. januara 2021. 10:17\nVAŠINGTON – Bivša američka državna sekretarka i bivši kandidat za predsednika SAD, Hilari Klinton, objavila je da je razgovarala sa predsednicom Predstavničkog doma Nensi Pelosi i da se sa njom složila da je potrebno oformiti posebno istražno telo za utvrđivanje veza Donalra Trampa i Rusije.\n„Kongres mora da osnuje istražno telo poput 9/11 Komisije da bi se utvrdile Trampove veze sa Putinom, kako bismo mogli da popravimo štetu po našu nacionalnu bezbednost i sprečimo da marioneta ikad zauzme mesto predsednika“, napisala je Klintonova na Tviteru.\n„Volela bih da vidim snimke njegovih telefonskih razgovora, da vidim da li je razgovarao sa Putinom na dan kada su izgrednici napali naš Kapitol“, rekla je Klinton.\nPelosi je rekla da se zalaže za takvu komisiju i podsetila je da je predsedniku rekla da uz njega „svi putevi vode do Putina“.\n„Ne znam šta Putin ima o njemu politički, finansijski ili lično, ali ono što se dogodilo bilo je poklon Putinu, jer Putin želi da potkopa demokratiju u našoj zemlji i širom sveta“, rekla je Pelosi i nazvala učesnike nereda „Putinovim marionetama“.


(VIDEO): Bitka u Siriji za strateški naftovod - Nova Borba\n(VIDEO): Bitka u Siriji za strateški naftovod\nDAEŠ je slao teroriste-samoubice iz grada pored Badije, ali je sirijska vojska uspela da spreči te pokušaje boraca DAEŠ-a da oštete naftovod.\nSirijska vojska i odredi narodne odbrane postepeno preuzimaju kontrolu i kreću se dalje put istoka ka predelima duž strateškog naftovoda koji se nalazio pod kontrolom DAEŠ-a.\nPoslednjih dana, istočno od grada Salamije vodile su se ljute borbe između sirijskih vladinih trupa i terorističkih odreda DAEŠ-a. Ove borbe su imale za cilj otvaranje fronta ka istoku Salamije, pošto su vladine snage proterale teroriste iz Palmire i Suhna i došle do pozicija sela Ukajrebata u kojem su bili grupisani militanti DAEŠ-a.\nLokalni izvor je za agenciju Sputnjik izjavio da su sirijska vojska i njeni saveznici uspeli da nanesu udar militantima DAEŠ-a u okolini Salamije, a da je to potom nateralo teroriste da napuste Tel at Tut, Mufaker, Akareb i Ajnu.\nIsti izvor je potvrdio i to da je DAEŠ slao teroriste-samoubice iz istočnog dela, pored Badije, ali da je sirijska vojska uspela da spreči te pokušaje boraca DAEŠ-a da oštete naftovod. Prema rečima sagovornika Sputnjika, oni su planirali da dignu u vazduh četiri automobila na putu koji vodi pored strateški važnog naftovoda.\nSmatra se da trougao koji uključuje zapadni deo provincije Raka i istočni deo Salamije sa izlazom na administrativnu granicu i jeste tačka gde se vode najozbiljnije borbe između sirijske vojske i DAEŠ-a za oslobođenje strateških tačaka oko nafotvoda kako bi se otvorio put ka gradu Tabki — jakom uporištu velikog broja terorista.


Sremskomitrovački portal Nova cena prirodnog gasa od 1. januara - Sremskomitrovački portal\nNova cena prirodnog gasa od 1. januara214. дец 2016.cena, poskupljenje, prirodni gas objavio SMPZbog promene snabdevača, JP Srem-gas je morao da donese odluku o novoj ceni prirodnog gasa za javno snabdevanje.\nDobijena je saglasnosti Agencije za energetiku Republike Srbije, pa će od 1. januara 2017. godine potrošači u Sremskoj Mitrovici u proseku plaćati kubik gasa 3,39 dinara više nego na prethodnim računima, a novi obračun stići će sa februarskim računom.\nTako će nova cena gasa za grupu kupaca male potrošnje (domaćinstva i ostali mali potrošači) biti 33,15 dinara, umesto dosadašnjih 29,76 dinara po kubiku, dok će za druge kategorije potrošača na javnom snabdevanju, cena biti od 30.13 do 30.82 dinara po kubiku. Iskazane cene su bez PDV-a i odnose se na cenu energenta.\ngas pun vazduha\nOdgovori\tA do juče bilbordi k'o kuća sa cenom 28,5 din.\nOdgovori\tU gasu nema vazduha a ovo za bilbord je tacno.


Secivo sablje Kraljevine Jugoslavije\nKanija od artiljerijskog teška model 1924 vtz\nNemački bajonet mauser k98 rezervisano\nOdlična saradnja, korektan čovek!\nBajonet K98 rezervisano\n2 kože guštera REZERvisano\nBajonet K98 - Rez\nOMEGA postolja za satove\nSve pohvale i preporuke za saradnju sa g-dinom Ivanom, najbolja moguća ocena potivna 10+\nBMW Serija 3 E46 Komplet Led enterijer\nSvaka preporuka, ispostovano sve po dogovoru.\nhladno oruzje knjiga\nSve preporuke, Dogovor bez problema. 10ka.\nbrz dogovor i korektna realizacija. sve preporuke za saradnju


Milutinov je utakmicu završio sa 11 poena i sedam skokova i uz Meta Lodžeskog (18) bio najzapaženiji u timu crveno-belih iz Atine.\n- Uspeli smo da kontrolišemo igru od prvog minuta iako smo dozvolili mnogo ofanzivnih skokova, što ćemo morati da popravimo za sledeće utakmice. Istina, dobro sam odigrao, ali bitno je da smo u odbrani bili na potrebnom nivou. To nam daje šansu da dođemo do lakih poena u napadu, odbrana je ključna u našem timu - rekao je Milutinov.\nUtakmica između Olimpijakosa i Crvene zvezde završena je pobedom domaćina od 73:65.


Borba protiv terorizma — zajednički cilj Rusije i Irana - 26.08.2016, Sputnik Srbija\nBorba protiv terorizma — zajednički cilj Rusije i Irana\nRusija i Iran imaju zajednički strateški cilj — borbu protiv terorizma u Siriji i Iraku. Moskva neće razmestiti kompletnu vojnu bazu u Iranu, ali bi mogla... 26.08.2016, Sputnik Srbija\n14:29 26.08.2016 (Osveženo: 01:39 26.08.2021)\n© AP Photo / WarfareWWRuski bombarder Tu-22M3 na aerodromu vazduhoplovne baze Hamadan u Iranu.\nRusija i Iran imaju zajednički strateški cilj — borbu protiv terorizma u Siriji i Iraku. Moskva neće razmestiti kompletnu vojnu bazu u Iranu, ali bi mogla ubuduće da koristi Hamadan, rekao je vojni analitičar za Sputnjik.\nZaharova: Akcije Rusije koordinisane sa Iranom\n25 Avgust 2016, 19:48\nProšle nedelje su ruski supersonični strateški bombarderi „tupoljev“ Tu-22M3 i lovci „suhoj“ Su-34 izveli nekoliko antiterorističkih misija iz Hamadana, vazduhoplovne baze na severozapadu Irana.\nMeđutim, kasnije je saopšteno da je Rusija prestala da koristi ovaj aerodrom. Ovo pitanje pokrenulo je široku raspravu u iranskim političkim krugovima.\n„Raspravlja se u iranskom društvu, ali i ne samo u Iranu, o mogućnosti da Rusija koristi vazduhoplovnu bazu Hamadan. Postoji nekoliko različitih mišljenja na ovu temu. U Iranu i dalje postoji nepoverenje prema Rusiji, što je deo nasledstva Hladnog rata. Ova zemlja nikada nije dozvoljavala pristup svojoj teritoriji stranim vojnim bazama“, rekao je ruski analitičar i novinar Vladimir Šurigin.\nPrema Članu 146 iranskog Ustava, ne dozvoljava se stranoj naciji da uspostavi vojnu bazu u zemlji.\nOn je naglasio da Moskva ne planira da uspostavi vojnu bazu u Iranu.\nTeheran: Ruski bombarderi mogu da uzimaju gorivo u iranskoj bazi\n24 Avgust 2016, 13:14\nMoskva i Teheran rade na postizanju zajedničkog cilja — uništavanju terorizma u Siriji i Iraku.\n„To je partnerstvo. Moskva i Teheran razmenjuju informacije i omogućavaju podršku. Što se tiče Hamadana, Iran je obezbedio aerodrom za privremenu upotrebu“, istakao je Šurigin.\nAnalitičar je takođe preporučio da se ne obraća preterana pažnja na buku oko ruskih aviona i baze Hamadan.\n„Histeriju potpiruju Sjedinjene Američke Države i njene saveznice. Teroristi je koriste kao podrivanje odnosa Rusije i Irana“, rekao je on.\nŠurigin smatra da bi u budućnosti ruski vojni avioni mogli da se vrate u Hamadan.\n„Veoma je važno da Iran nikada ne ponudi bazu Rusiji. Poenta je da bi Rusija mogla da je koristi kao privremeni aerodrom za izvođenje vazdušnih napada. Baza je u potpunosti povinovana iranskom zakonu. Ali ukoliko bude potrebno, Teheran bi mogao da dozvoli ruskim letelicama da koriste Hamadan za vazdušne napade na Siriju, jer Moskva i Teheran imaju zajednički cilj“, zaključio je Šurigin.


Svaki četvrti Britanac preskače obrok zbog štednje Svaki četvrti Britanac preskače obrok zbog štednje\nMnogi Britanci preskaču po jedan obrok, pozajmljuju novac, manje izlaze ili isključuju grejanje da bi se izborili sa povećanjem troškova života.\nPrema anketi koju je Ipsos sproveo za potrebe Skaj njuza, obrok preskače 27 odsto ispitanika, odnosno svaki četvrti, o tome razmišlja 13 odsto Britanaca, a čak 89 odsto ispitanika su veoma ili prilično zabrinuti zbog rasta troškova u narednih šest meseci.\nKad je reč o suočavanju sa sve većim finansijskim pritiskom, istraživanje pokazuje da je nešto više ljudi zabrinuto za zemlju u celiini, nego za sebe.\nPritisak zbog porasta računa najviše osećaju ljudi sa nižim primanjima.\nViše od polovine onih koji zarađuju manje od 20.000 funti godišnje je veoma zabrinuto zbog rasta troškova života u narednih šest meseci, u poređenju sa dve petine onih koji zarađuju 55.000 funti ili više.\nPrema istraživanju, 65 odsto Britanaca isključilo je grejanje, a još 12 odsto razmišlja o tome kako bi umanjili račune za struju.\nMilioni domaćinstava u Velikoj Britaniji suočavaju se sa neviđenim povećanjem računa za energiju od 700 funti godišnje, nakon što je maksimalna cena porasla za 54 odsto u aprilu, dok se još jedno veliko povećanje očekuje u oktobru.\nSrbija i UK partneri u sprovođenju Zelene agende\nPredsednica Vlade Republike Srbije Ana Brnabić razgovarala je sa državnim ministrom u Vladi Ujedinjenog Kraljevstva zaduženim za energetiku, ekološki razvoj i klimatske promene Gregom...\nKoncertom Gudačkog orkestra grofice od Veseksa obeležen rođendan kraljice Elizabete II\nZvanični rođendan kraljice Elizabete II je obeležen u britanskoj ambasadi svečanim koncertom Gudačkog orkestra grofice od Veseksa. Veliki tradicionalnog godišnji prijem ove godine nije...\nGotovo svaki peti Britanac pozajmio je novac da bi sastavio kraj s krajem (19 odsto), a o pozajmici kao rešenju razmišlja njih 12 odsto. Automobil sada manje koristi 44 odsto ispitanika, što sa 12 odsto onih koji o tome razmišljaju čini više od polovine uzorka.\nU jeftinije supermarkete prešlo je 44 odsto, dok se 19 odsto priprema za taj vid štednje. Pretplatu na TV i striming otkazalo je 29 odsto, o čemu razmišlja dodatnih 20 odsto Britanaca.\nKad je reč o očekivanjima, dobrotvorne organizacije za beskućnike upozorile su da će, kako inflacija ulazi u tržište stanova, hiljade ljudi verovatno biti u opasnosti od prinudnog iseljenja.\nPrinc Vilijam, drugi u redu za britanski presto, primećen je kako u Vestminster stritu prodaje časopis "Big Issue", koji prodaju beskućnici u Britaniji kao...\nPremijerka Škotske pokrenula kampanju za referendum o nezavisnosti\nSvet 15 jun 2022\nŠkotska premijerka Nikola Stardžen započela je kampanju za drugi referendum o nezavisnosti, tvrdeći da bi Škotskoj bilo ekonomski bolje van Velike Britanije. Stardženova, koja vodi...\nElizabeta II: Duboko sam dirnuta proslavom jubileja\nSvet 7 jun 2022\nBritanska kraljica Elizabeta II izjavila je da je počastvovana i duboko dirnuta brojem ljudi koji su izašli na ulice da proslave njen platinasti jubilej,...\nBoris Džonson ostaje premijer nakon glasanja o nepoverenju\nPremijer Velike Britanije Boris Džonson preživeo je glasanje o nepoverenju koje su pokrenuli nezadovoljni članovi njegove Konzervativne partije. Za smenu Džonsona glasalo je 148 poslanika...\nBritanci započeli najveći test četvorodnevne radne nedelje\nViše od 3.300 radnika u 70 kompanija u Ujedinjenom Kraljevstvu kreću sa četvorodnevnom radnom nedeljom bez umanjenja plate. Pilot projekat će trajati šest meseci u...\nVojnom paradom počela proslava jubileja kraljice Elizabete II\nSvet 3 jun 2022\nKraljica Elizabeta II najdugovečnija je britanska vladarka i nakon što je početkom februara obeležila 70 godina na prestolu, početkom juna cela nacija slavi njen...


PLOD Centar na obuci javnog zagovaranja i kreiranja kampanja\nPLOD Centar je u proteklom periodu zajedno s još jedanaest odabranih nevladinih organizacija iz cijele Bosne i Hercegovine, učestvovao u obuci iz javnog zagovaranja i kreiranja kampanja, koja je održana u sklopu projekta “Jačanje aktivizma organizacija civilnog društva u BiH”, kojeg provodi Oxfam u BiH, uz podršku Vlade Velike Britanije.\nCilj obuke bio je jačanje organizacija civilnog društva u oblasti analize političkih i socijalnih promjena u BiH, te osposobljavanje istih vještinama i metodama potrebnim za razvoj i provedbu strategija javnog zagovaranja koje odgovaraju BiH kontekstu.\nNa obuci su učesnici imali priliku predstaviti svoje trenutne ideje i planove za koje su im neophodne dodatne vještine iz oblasti javnog zagovaranja i kreiranja kampanja. U skladu s tim, projekat “Jačanje aktivizma organizacija civilnog društva u BiH” će u nastavku svojih aktivnosti podržati one prezentirane kampanje koje su od šireg društvenog interesa. Pomenuta podrška će biti pružena putem mentorstva stručnjaka i njihovog usmjeravanja u planiranju i provedbi kampanje, te kroz saradnju sa medijima, kao važnim elementom u svakoj kampanji.\nMeđu kampanjama koje će biti podržane se nalazi i Platforma rada MSP-a koju je na obuci zagovarao PLOD Centar, a koja je kreirana sa partnerima LiNK Mostar, NBR Gradačac, UPiP Žepče, Drvo-PD Prijedor i COSPE Italija u sklopu EU projekta „Koalicija za jači glas male privrede“.\nStečena znanja će biti od velike koristi za dalje zagovaranje Platforme MSP-a, kao i za naredne aktivnosti PLOD Centra.


Fotokopirnica „Copy Cafe“ – MojaKartica.rs: Dobrodošli\nPopust na štampanje, kopiranje i koričenje\nFotokopirnica "Copy Cafe"\nWeb sajt: https://gemelli.me\nKontakt telefon: 020 665 266\nFotokopirnica Gemelli počela je sa radom sredinom septembra 2003. godine. Tokom godina rada postala je veoma popularna među korisnicima naših usluga, najprije među studentima, a zatim institucijama, organizacijama i preduzećima. Prepoznata po kvalitetu usluge, veoma ljubaznom osoblju i povoljnim cijenama, Gemelli firma razvija se i unaprijeđuje svoj rad u skladu sa potrebama korisnika na teritoriji Crne Gore. U novembru 2011. godine fotokopirnica Gemelli na novoj adresi mijenja ime u Copy Cafe Gemelli, i uz usluge fotokopiranja nudimo i usluge besplatnog korišcenja bežičnog interneta u prijatnom ambijentu kafea. Iskoristite vaše ISIC i ITIC kartice i ostvarite popust od 20% na štampu velikih formata, štampu u boji i spiralno koričenje.\nBulevar Stanka Dragojevića 44, Podgorica


Beogradski glas (Danas) – Evropska statistička agencija Eurostat objavila je pre nekoliko dana bilten sa statističkim podacima zemalja koje su kandidati za članstvo Evropske unije, što se svodi na Zapadni Balkan (Srbija, Albanija, BiH, Crna Gora, Severna Makedonija i teritorija Kosova) i Tursku.\nS obzirom da su svi pokazatelji upoređeni sa prosekom EU u oči upada koliko je ovaj region daleko od standarda Unije. Recimo, bruto domaći proizvod po glavi stanovnika EU u 2017. godini iznosio je 30.000 evra. S druge strane, ne računajući Tursku, najveći BDP po stanovniku imala je Crna Gora 6.900 evra, a zatim Srbija sa 5.600 evra, 5,3 puta manje od proseka EU. Treba napomenuti da je BDP po stanovniku Srbije tokom 2018. godine porastao na 6.100 evra.\nOstale zemlje debelo zaostaju, pa tako Makedonci imaju 4.800 evra po čoveku, BiH 4.400, a Albanija svega 4.000 evra. Na začelju je Kosovo sa 3.600 evra po stanovniku što je čak 8,3 puta manje od proseka Unije.\nS druge strane, u poslednjih 10 godina (2007-2017) BDP po stanovniku EU je porastao za 15 odsto, dok je na Kosovu rast iznosio 89 odsto (od 2009. do 2017). Po ovom parametru Srbija je nažalost poslednja u regionu sa decenijskim rastom od svega 30 odsto, duplo manjim od Severne Makedonije na primer. Opet to je bilo dvostruko veće od rasta EU. Slična je situacija i kada se gleda realni rast BDP-a. Za deset godina EU ga je povećala 8,6 odsto, Srbija za oko 15 odsto, a Turska celih 63 odsto.\nGledajući strukturu stvaranja bruto dodate vrednosti, kao razlike između vrednosti svega novostvorenog i potrošenog u jednoj godini, očigledno je da zemlje kandidati imaju daleko veći udeo poljoprivrede, a uglavnom manji udeo usluga u stvaranju BDP-a u odnosu na EU.\nZanimljivo je i da poljoprivreda sa svega 1,7 odsto doprinosi BDP-u EU, dok je u Srbiji oko 10 odsto, a u Albaniji skoro 22 odsto. Takođe je zanimljivo i da Srbija ima najveći udeo industrije u BDP-u, kako u regionu tako i u odnosu na EU. Tako industrija učestvuje sa 26,5 odsto u stvaranju srpskog BDP-a, dok je u EU to ispod 20 odsto. Ovo bi moglo da baci i drugo svetlo na tvrdnje kako je Srbiji potrebna industrijalizacija kako bi dostigla evropsku privredu. S druge strane u EU usluge dominiraju sa 73 odsto, dok u Srbiji učestvuju sa nešto preko 60 odsto u stvaranju BDP-a.\nPeriod koji je Eurostat pokrio svojim izveštajem obeležila je svetska finansijska kriza koja je izbila 2008. godine, a oporavak od krize najbolje se vidi u promenama u spoljnoj trgovini odnosno trgovinskom deficitu. U 2018. u odnosu na 2008. godinu izvoz Srbije je udvostručen, sa sedam na 15,6 milijardi evra, dok je uvoz povećan sa 15,5 na 20 milijardi evra. Otuda je Srbija u protekloj deceniji zabeležila i najveće smanjenje deficita, sa 8,5 milijardi 2008. na 4,4 milijarde deset godina godine.\nIpak to je i dalje najveći deficit (u apsolutnom iznosu) u regionu, ne računajući Tursku. Posebno je dobar rezultat Srbija ostvarila u razmeni sa EU. Od deficita od 4,4 milijarde evra 2008. godine došli smo do manjka od 752 miliona evra prošle godine. I druge zemlje su smanjile deficite sa EU u poslednjih desetak godina.\nMakedonija je sa deficita od pola milijarde došla čak do suficita od 23 miliona evra. Turska je sa deficita od čak 7,5 milijardi došla do suficita u trgovini sa EU od skoro tri milijarde evra. Pored toga, Srbija je ubedljivo najznačajnija investiciona destinacija u regionu sa 2,4 milijarde neto stranih direktnih investicija u 2017. Ostatak Zapadnog Balkana privukao je oko 2,1 milijardi evra te godine.\nMeđutim, to je za stotinak miliona evra manje nego što je iznosio neto priliv investicija 2007. godine. Ne računajući odlive, bruto priliv SDI u 2007. bio je za 650 miliona evra veći nego u 2017. godini.\nOznakeBDP Naslovna-centar Naslovna-traka rast bdp


U septembru 100.000 volontera čisti ilegalne deponije smeća |\nZa septembar je u BiH planirana akcija čišćenja ilegalnih deponija smeća. Očekuje se da će u akciji pod nazivom “Let’s do it”, koja će trajati svega nekoliko sati, učestvovati više od 100.000 volontera koji će uklanjati divlje deponije, čistiti ulice, naselja i parkove u svojim gradovima.\n“Sličnu akciju među prvima su organizovali Estonci i Slovenci, da bi, nakon što se pokazala kao veoma uspješna, bila organizovana u još 17 zemalja. Ove godine akcija će biti organizovana u više od 90 zemalja svijeta, a cilj je da u narednim godinama bude uključeno još više zemalja kako bi zajedno očistili cijelu planetu od smeća”, rekao je predstavnik Udruženja “Mozaik prijateljstva” iz Banje Luke Miroslav Subašić.\nSlovenci su 2010. u akciji “Očistimo Sloveniju za jedan dan” očistili 15.000 tona otpada, a učestvovalo je 270.000 volontera ili 15 posto stanovništva. U Srbiji je akcija provedena u junu 2011., kada je očišćeno 150.000 metara kubnih površine, a uključilo se skoro 290.000 volontera.


Centar “Sami Frashëri” ognjište albanskog identiteta i kulture u Turskoj - Vesti - Ministria e Kulturës, Rinisë dhe Sportit\nCentar “Sami Frashëri” ognjište albanskog identiteta i kulture u Turskoj\nMinistar Kulture, Omladine i Sporta, Kujtim Gashi, u okviru postete Republici Turske, realizovao je surete u Albanskom Centru Kulture “Sami Frashëri” u Ankari, Institut Yunus Emre, u Upravi za Turce van Države i Rodbinski Komunitet (YTB) koja je u okviru Kancelarije Premijera Turske i i poseta redakciji na albanskom jeziku u Radio Televiziji Turske 3 (TRT).\nTokom posete Centru “Sami Frashëri”, koji se administrira od Ambasade Republike Kosova i Republike Albanije, Ministar Gashi se susreo sa albanskim studentima koji studiraju u Turskoj i članovima albanskog komuniteta koji žeive u TrurskojOn je okarakterisao ovaj centar kao ognjište koje čuva i kultivira kulturu i kulturnu baštinu albanaca u Trurskoj.\nMinistar ih je podstakao da kultiviraju i održe u životu albanski identitet, jezik, kulturu i običaje i u Tirskoj. Sada već, nakon potoisivanja Sporazuma za saradnju iz oblasti kulture, izmežu Kosova i Turske, otvoren je put za mnoge aktivnosti i događaje iz oblasti kulture i, one će pronaći i podršku od ministarstva, izrazio je ministar Gashi.\nMinistar Gashi se sureo i sa zamenicima Uprave za Turke van Države i Rodbinski Komunitet (YTB), Huseyin Gundogar i Sayit Yusuf, sa kojima je razgovarao o saradnji između Kosova i Turske, u okviru profesionalne podrške za studente sa Kosova, da se oni obrazuju iz oblasti Kulturne Baštine na turskim univerzitetima, s obzirom da uprava dodeljuje pune stipendije, zainteresovanim studentima za studiranje u Turskoj.\nTokom posete ministra Gashija, Institutu Yunus Emre, tokom razvijene diskusije sa predsednikom instituta Seref Ates, razgovarano je o osnivanju saradnje i povećanju aktivnosti, kako na Kosovu, tako i u Turskoj, omogućujući tako bolje upoznavanje među našim kulturama i razmeni iskustava među umetnicima i izvođačima kulture.\nMinistar Gashi je takođe posetio i Radio Televiziju Turske (TRT) gde se susreo sa direktorom televizije Ibrahim Eren, sa kojim je razgovarao za veće pokrivanje događaja od strane TRT-a, koja se tiču događaja u kulturi, kulturnoj baštini i albanskom jeziku, s obzirom da je albanski komunitet u Turskoj sa dosta velikim brojem.


Počeo projekat sindikalnog angažmana zaposlenih pripadnika romske populacije | TRT Srpski\nPočeo projekat sindi...\nU Podgorici je danas zvanično otvoren projekat "Ujedinjeni možemo više - Glas studentima, podrška radnicima!", koji za cilj ima jačanje sindikalnog angažmana zaposlenih Roma i pripadnika većinske populacije u sedam crnogorskih opština, kao i poboljšanje njihovih znanja i veštine za učešće u procesu donošenja odluka, javlja Anadolu Agency (AA).\nNa konferenciji povodom predstavljanja projekta koji sprovodi nevladina organizacija "Mladi Romi", u partnerstvu s Unijom slobodnih sindikata Crne Gore (USSCG), a koji finansira Evropska unija (EU), poručeno je da su Romi i Egipćani najugroženija manjina u Crnoj Gori.\nIzvršni direktor nevladine organizacije "Mladi Romi" Samir Jaha kazao je da će se projekat, čija je implementacija započela 1. maja ove godine i koji će trajati do 31. decembra naredne godine, sprovoditi u Podgorici, Nikšiću, Cetinju, Kotoru, Budvi, Ulcinju i Herceg Novom.\n"Novi projekat ima za cilj jačanje društvenog aktivizma Roma i pripadnika većinske populacije u Crnoj Gori, kroz poboljšanje zastupljenosti i pružanje potrebnih znanja i veština za učešće u procesu donošenja odluka", naveo je Jaha.\nPrema njegovim rečima, projektom će biti ojačan sindikalni angažman zaposlenih Roma i pripadnika većinske populacije kroz nastavak uspostavljanja institucionalnih mehanizama i održivih rešenja za bolju zaštitu prava najugroženije grupe radnika - onih koji rade na održavanju čistoće grada.\n"Projektom će biti obučeno 25 studenata i studentkinja da učestvuju i efikasno utiču na proces donošenja odluka i javne politike koje se bave pitanjima Roma, pravima studenata i radnika, kao i ostalim ekonomskim, socijalnim i manjinskim pravima", kazao je Jaha.\nOn je pojasnio da će studenti imati priliku da pohađaju četiri treninga na teme demokratije i ljudskih prava, parlamentarnog sistema Crne Gore i javnih politika, odnosa s javnošću, kao i izvođenja simulacija parlamentarnih debata.\n"Takođe, 30 radnika koji rade na održavanju čistoće grada biće obučeno o različitim oblicima sindikalnog delovanja, osnovnim pravima iz radnog odnosa i načinima ostvarivanja zaštite radnih, ekonomskih i socijalnih prava putem ovog mehanizma", naveo je Jaha.\nProgramska menadžerka za ljudska prava i demokratiju u Delegaciji Evropske unije u Crnoj Gori Mladenka Tešić ukazala je na principe kojima se Evropska unija rukovodi u svojim politikama vezano za zaštitu prava Roma.\n"Najvažniji je Okvir Evropske unije za nacionalne strategije za integraciju Roma do 2020. godine. Njegov osnovni cilj je da pomogne zemljama članicama i zemljama kandidatima da unaprede položaj Roma u četiri ključne oblasti, stanovanju, zdravstvenoj zaštiti, obrazovanju i zapošljavanju", kazala je Tešić.\nKako je podsetila, značaj inkluzije Roma i Egipćana u Crnoj Gori se spominje i u izveštaju Evropske komisije za 2018. godinu, gdje se naglašava da su Romi i Egipćani najranjivija i najviše diskriminisana manjina.\n"Zapaža se napredak u obrazovanju, uz povećan broj upisane dece u osnovno i predškolsko obrazovanje. Međutim, napori da se veći broj Roma i Egipćana uključi na tržište rada, ne daju zadovoljavajuće rezultate. Pozitivan pomak je i da većina Roma i Egipćana ima pristup zdravstvenoj zaštiti. Ipak, veliki broj pripadnika ove populacije živi u lošim uslovima za stanovanje i vrlo često u nelegalnim objektima", navela je Tešić.\nGeneralni sekretar USSCG Srđa Keković kazao je da će ta asocijacija nastaviti s misijom jačanja sindikalnog organizovanja i delovanja radnika u komunalnim preduzećima u Crnoj Gori kao i, kako je naveo, njihove edukacije kada su u pitanju radna prava i modeli borbe za očuvanje i unapređenje stečenih prava iz rada i po osnovu rada.


Upozorenje Nemcima da se uzdrže od negativnih komentara o Turskoj\nAngela Merkel i komičar Jan Boehmermann\nNemačke vlasti upozorile su svoje građane da se uzdrže od negativnih komentara na račun Turske i njenih vlasti tokom posete toj zemlji, nakon skandala oko satirične pesme o turskom predsedniku Redžepu Tajipu Erdoganu.\nNemačko Ministarstvo spoljnih poslova izdalo je danas specijalnu preporuku nemačkim turistima u Turskoj kojima se savetuje da izbjegavaju nesmotrene izjave o turskim zvaničnicima, uključujući Erdogana.\nPreporuke su objavljene na zvaničniom veb-sajtu Ministarstva spoljnih poslova.\nU saopštenju se ističe da preporuke nisu povezane sa nedavnim incidentom oko satirične pjesme na račun Erdogana.\nU preporukama se, takođe, upozoravaju njemački turisti da ne kupuju i izvoze antikvitete (kamenje, novčiće, fosile i predmete koji izgledaju staro), jer mogu da potpadaju pod definiciju "kulturnog i prirodnog nasleđa" i kao takvi tretirani su kao državna imovina.\nIzvoz antikviteta kažnjava se ili novčano ili sa 10 godina zatvora.


“Turistička organizacija opštine Derventa“ učesnik 40. Sajma turizma u Beogradu 2018. godine | Derventa\nUz brojne turističke organizacije iz Republike Srpske, svoj promotivni materijal predstavila je i „Turistička organizacija opštine Derventa“.\nNa 40. međunarodnom sajmu turizma u Beogradu predstavljena je bogata turistička ponuda Republike Srpske, a prema rečima ministra turizma Predraga Gluhakovića, turizam je grana privrede koja jedina ima dvocifren rast u Srpskoj i čitavom regionu.\nGluhaković je rekao da Srpska ima ogroman turistički potencijal te da je u saradnji sa Srbijom i zemljama regiona u pripremi niz turističkih projekata.\n"Republika Srpska je mali region koji obiluje bogatom prirodom i vlada Srpske čini što više na promociji kako bi se unapredio naš turistički proizvod. Turizam je jedna od grana privrede koja jedino ima dvocifreni rast u Srpskoj kao i regionu. Zajedno radimo sa vladom Srbije i Ministarstvom trgovine, turizma i telekomunikacija na projektu Drina", objašnjava Gluhaković.\nGluhaković podseća na čvrste veze Srbije i republike Srpske i u pogledu saradnje na polju turizma i kaže da su građani Srpske zahvaljujući sporazumu sa Banjom Koviljačom u mogućnosti da po nižim cenama borave na lečenju.\n"Pravimo zajedničke proizvode i sa Turističkom organizacijom Zlatibora i posebno sa Banjom Koviljačom u koju pacijenti iz Srpske dolaze na lečenje i imaju povoljnije uslove. Želimo da pacijenti i gosti iz Srbije dođu na naše prostore i da imaju takođe povoljne uslove", kaže Gluhaković.\nDrugog dana Sajma, Srpska je predstavila gastro ponudu Grada Trebinja, Istočne Hercegovine, kao i šaroliko prirodno, istorijsko i kulturno bogatstvo Srpske.\nZdrava hrana, ljekovito bilje, prirodni izvori vode, planinski turizam, kao i rafting na Vrbasu i Drini, samo su deo ponude koje su posetioci Sajma mogli vidjeti do 25. februara na štandu Turističke organizacije Republike Srpske.\nDirektorka Turističke organizacije Republike Srpske Nada Jovanović kaže da će posetioci u narednim danima biti u mogućnosti da vide potpuno promenjenu koncepciju predstavljanja Srpske na Sajmu kao i brojne novine koje su u ovogodišnjoj ponudi.\n"Turistička organizacija Republike Srpske se predstavila jedan dan sa Hercegovinom. Predstavljeni su čuveni brendovi, hercegovački sirevi, cicvara u medu, vina, lekovito bilje ali i kulturno-istorijsko nasleđe, a sljedeći dan je predstavljena ponuda Banja Luke", kaže Jovanović.\nJubilarni 40. Sajam turizma pod sloganom "Odmor te čeka", otvoren je 22.02.2018.godine u Beogradu a na Sajmu se predstavlja više od 1.100 izlagača iz 50 država..\nKonkurs za izbor najbolje pjesme posvećene ljepotama voda


RTCG - Radio Televizija Crne Gore - Nacionalni javni servis :: Društvo :: Crna Gora primjer za druge države\nŠEHOVIĆ-KOGALI 19. 04. 2019. 14:00 >> 13:58 0\nIskustva i dostignuća Crne Gore u inkluzivnom i predškolskom obrazovanju predstavljaju primjer dobre prakse za druge države, poručeno je na sastanku ministra prosvjete Damira Šehovića i šefa kancelarije UNICEF-a u Crnoj Gori, Osame Kogalija.\nNa sastanku su najavljene i nove aktivnosti u oblasti prevencije nasilja u školama, rada sa roditeljima u okviru projekta "Pozitivno roditeljstvo" i aktivnosti u cilju podsticanja kritičkog razmišljanja kod učenika.\nŠehović se zahvalio timu kancelarije UNICEF-a u Crnoj Gori na svesrdnoj podršci i zajedničkim koracima koji su napravljeni na putu obezbjeđenja boljih uslova za mališane širom Crne Gore.\n"Kada je u pitanju inkluzivno obrazovanje, povećanje procenta upisa djece u vrtiće sa 50 na 70 odsto i mnoštvo inovativnih projekata u oblasti osnovnog obrazovanja i prevencije vršnjačkog nasilja", kaže se u saopštenju.\nŠehović je kazao da je obrazovni sistem otvoren za unapređenje kvaliteta i modernizaciju obrazovanja u svim oblastima i iskazao spremnost za podršku inovativnim projektima.\n"Istakavši da je prevencija nasilja u školama među prioritetima Ministarstva i društva u cjelini, ministar je ocijenio da bi dalja podrška UNICEF-a u ovoj oblasti bila više nego značajna", kaže se u saopštenju.\nKogali je pohvalio dostignuća Crne Gore u oblasti predškolskog i inkluzivnog obrazovanja, istakavši da njena iskustva već služe kao model drugim državama.\nOn je ocijenio značajnim nastojanja Ministarstva prosvjete u oblasti prevencije nasilja u školama i spremnost da se o ovoj temi govori, što ne znači da nasilja ima više, već da je obrazovni sistem spreman da se suoči sa ovim problemom.\n"Istakavši da će UNICEF nastojati da podrži aktivnosti Ministarstva na prevenciji i suzbijanju nasilja u školama, Koagli je spomenuo i pozitivne efekte Programa razvoja socio-emiocionalnih vještina koji je implementiran u četvrtini crnogorskih osnovnih i srednjih škola, kao i potrebu da se ovaj projekat nastavi", kaže se u saopštenju.\nNa sastanku je razgovarano o daljem razvoju UPSHIFT projekta koji je prvi put sproveden u Crnoj Gori, a ima za cilj rad sa djecom na prepoznavanju i rješavanju problema u njihovoj zajednici.\nNakon Crne Gore, ovaj projekat je implementiran u još nekoliko država, a ocijenjen je kao odličan način da se kod učenika podstakne kritičko razmišljanje.\nMinistarstvo prosvjete Damir Šehović UNICEF Osama Kogali\nSvako treće dijete nema dovoljno hrane\nDruštvo se može okupiti oko kvalitetne inicijatve\nMladi su budućnost, ali i sadašnjost društva


Video-instalacije na Beogradskom letnjem festivalu\nNa Festival stižu velika imena video arta - Bil Vajola i Metju Barni\nU okviru Beogradskog letnjeg festivala, u Beoizlogu KCB-a postavljene su video-instalacije vizuelnih umetnika Aleksandre Dulić i Keneta Njubija, koje su i otvorile Festival. Aleksandra Dulić i Kenet Njubi su predavači na Fakultetu novih medija u Vankuveru, Kanada.\n- Jedan video-rad predstavlja neverovatni životni ciklus lososa, snimljen specijalnim softverom koji smo sami dizajnirali. Riba losos se pred smrt vraća na mesto svog rođenja, plivajući uzvodno uz reku Adams, koja se nalazi u planinama, šest sati vožnje od okeana. U okeanu, losos je sive boje, a kada pliva uzvodno, od napora mutira i postaje potpuno crven. Kada stigne na mesto svog rođenja, polaže jaja i umire - kaže Aleksandra Dulić.\nNjihova druga video-instalacija napravljena je od interaktivnog kompjuterskog programa i kamere koja "crta" siluete i kolor-negative prolaznika na velikom ekranu Beoizloga.\nJovan Čekić, selektor Belefa za vizuelne umetnosti, najavio je i gostovanja velikih imena video-arta Bila Vajola i Metjua Barnija:\n- Želeli smo da predstavimo dela A produkcije video-arta da bi naši umetnici mogli da se uporede sa svetskim trendovima. Kad je reč o Bilu Vajoli, prinuđeni smo da "vrtimo" njegove rane radove, jer su njegove nove instalacije velikih dimenzija i vrlo komplikovane za transportovanje. Na Belefu će biti prikazan i ciklus filmova "Krimaster" Metjua Barnija, koji je prošle godine imao retrospektivu u Gugenhajmovom muzeju u Njujorku upravo ovim epskim ciklusom "Krimaster 1-5" (1994-2002).\nBarnijevo delo, sastavljeno od pet dugometražnih filmova, ustoličilo ga je kao ključnog američkog vizuelnog umetnika. Beogradska premijera "Krimastera" počinje u ponedeljak, 5. jula, u 21 čas u Velikoj sali Doma omladine i biće pet puta repriziran tokom Festivala. Film "Krimaster" prikazan je i na ovogodišnjem Festu.\nReagovanja na vest o Brandovoj smrti\nHarvi Kajtel dobitnik Kristalnog globusa u Karlovim Varima\nAntibušovski film nedelju dana posle "Farenhajta 9/11"\nMarko Omčikus o državnoj nebrizi za obnovu manastira Hilandar\nDejvid Birn, nekada frontmen Toking hedsa, večeras u Beogradu\nSeminar Plavog pozorišta\nRambo Amadeus na kulturnoj manifestaciji u Sežani


Uberov automobil zapaljen dok je vozač bio u njemu\nM. K.\t 27. septembra 2016. 18:42\nNepoznati maskirani napadači u Zagrebu razbili su staklo na kolima vozača Ubera i u njega ubacili zapaljivo sredstvo dok je vozač bio unutra, piše “Indeks”.\nU požaru koji je do neprepoznatljivosti spalio automobil niko nije povređen, iako je 36-godišnji vozač Ubera u trenutku napada bio u kolima, navode iz policije.\nDo napada je došlo na parkingu u Ulici Ivana Lučića br.8 kraj Filozofskog fakulteta.\nPožar su ugasili vatrogasci, napadači su pobegli u nepoznatom smeru, a policija sprovodi istragu. U blizini mesta napada se nalazi nekoliko zgrada sa nadzornim kamerama što bi policiji moglo pomoći u istrazi, navodi zagrebački portal.\nZagreb pokrenuo trgovinski rat ujedinivši protiv sebe ostatak bivše…\nZagrepčani u šoku: Jugoslovenska zastava vijori se u centru grada\nZagreb šokiran zbog podrške Srbiji\nIz Ubera navode da su ogorčeni zbog toga što je njihov “partner-vozač” napadnut na brutalan način.\n“U ovom trenutku naš fokus je prvenstveno usmeren na pružanje pomoći našem partneru-vozaču, kojem ćemo osim pravne pomoći takođe pružiti i finansijsku podršku. Naš tim je u stalnom kontaktu sa žrtvom. Srećni smo što se tokom napada u vozilu nije nalazio putnik, te da naš vozač nije pretrpeo ozbiljne telesne povrede”, ističu iz Ubera.\nMeđutim, “Indeks” piše da u policiji nisu bili preterano rečiti i da su rekli da slučaj tretiraju kao dovođenje u opasnost života i imovine opšteopasnom radnjom i sredstvom.\nOsim toga, oni podsećaju i da je pre nekoliko dana u Velikoj Gorici grupa tamošnjih taksista okružila jednog vozača Ubera i pretila mu.\nOd svog dolaska u Zagreb Uber je na meti napada, a Uberovi vozači svakodnevno doživljavaju neprijatnosti od drugih taksista, zaključuje zagrebački portal.


Nasmejani Đoković mamio aplauze Kineza! - UPSMedia Nasmejani Đoković mamio aplauze Kineza! – UPSMedia\nNasmejani Đoković mamio aplauze Kineza!\n6:3, 6:3 u prvom, pa 6:4, 6:3 u drugom nastupu u Šangaju, gde ga sada čeka levoruki Zverev, igrač s kojim se samo jednom sastajao u karijeri.\nBez izgubljenog seta, ali i bez naznake da će ga izgubiti, aktuelni šampion Mastersa u Šangaju plasirao se u četvrtfinale gde će mu u petak ujutru (za sada nije poznato kad) protivnik biti 133. teniser sveta, Mihail „Miša“ Zverev.\nPosle Fabija Fonjinija, kojeg je ubedljivo pobedio osmi put u osam mečeva, (1) Novak Đoković je bez problema eliminisao i kvalifikanta, Vaseka Pospišila, kojem je ovog četvrtka nešto pre podneva naneo četvrti poraz u četiri susreta do sada.\nĐoković – Pospišil 6:4, 6:3 u meču osmine finala pretposlednjeg Mastersa u karijeri, koji je Srbin osvajao tri puta i na kojem nikada nije ispao pre polufinala.\nSamo sedam izgubljenih gemova za Novaka moglo bi da zavara one koji nisu pratili meč pred solidno ispunjenim tribinama na „Cvetu“. Isprva, ličilo je na čišćenje, ali se ovaj duel sredinom prvog seta pretvorio u ozbiljan meč u kojem je favorit napravio tri brejka i jednom bio „brejknut“!\nKa nebu je pogledao kvalifikant Vasek Pospišil u trenutku kad se konačno „upisao“ na semafor kod rezultata 4:0 za (1) Novaka Đokovića, potom je zaigrao odličan tenis, ali uspeo samo da odloži neminovno.\nBranilac titule, koji je u prvom kolu bio slobodan, a onda posle tačno mesec dana pauze deklasirao Fabija Fonjinija 6:3, 6:3, počeo je drugi nastup u Kini ove jeseni furiozno, poveo je 4:0 s dva brejka i potom prepustio Kanađaninu prvi gem na meču, što je Novakov rival iskoristio i odlučnim i preciznim udarcima zaradio i brejk, i još jedan lagan servis gem za 4:3.\nNo, tu ga je Nole zaustavio – do kraja seta nije pravio više brejkova, ali njegovi servis gemovi nisu dolazili u pitanje, pa je posle 38 minuta stigao do 6:4.\nI kada mu je išlo, i u retkim situacijama kada je protivnik bio bolji, Đoković je igrao sa vedrim izrazom lica, osmehom, a primetno je bilo raspoloženje i u njegovom „boksu“, gde ovog puta sedi Marjan Vajda kao trener, uz standardnu podršku ostalih članova Novakovog tima.\nVajda i ostali pratili su potpuno egal meč do rezultata 3:3 u drugom setu, kada je Pospišil prvi popustio. Iako u prethodnih šest gemova niko nije bio ni blizu brejka, Đoković je u „čuvenom“ sedmom, u kom favoriti najčešće podižu nivo igre i „lome“ rivala, stigao do 15:40, dvema greškama vratio Kanađanina u igru na „đus“, ali onda odigrao dva sjajna poteza i stekao prednost od 4:3, koju je rutinski potvrdio u narednom gemu.\nPobedu nije jurio brejkom, već servisima, kojima je rešio situaciju 30:30 u poslednjem gemu u meču, koji je trajao sat i 20 minuta.\nPospišil, nekada 25, sada 131. teniser na svetu, izgubio je i sva tri prethodna duela sa „Brojem 1“: 2013. u Dejvis kupu bilo je 3:0, 2014. u Pekingu 2:0, 2015. u Dubaiju 2:0, uz podatak da je solidan server iz Kanade samo jednom doveo Đokovića do 7:5.\nPobednika ovog susreta u četvrtfinalu čekao je 133. teniser sveta, levoruki Mihail Zverev, koji je ranije danas pobedio Marsela Granoljersa posle preokreta, a koji je juče odigrao koliko je bilo potrebno da eliminiše uvređenu zvezdu (12) Nika Kirjosa.\nZverev i Đoković sastali su se do sada samo jednom, 2009. u Marseju, kada je bilo 6:3, 6:3 za Srbina.\nEvo i ostalih rezultata osmine finala, kao i kompletnih parova treće runde na pretposlednjem Mastersu u sezoni, koji pobedniku daruje 1.043.375 dolara i 1.000 ATP bodova.\n← „Željeznice“ otpuštaju 300 radnika?\nOvo nam Google i Facebook pripremaju u bliskoj budućnosti →\nseptembar 25, 2020, 5:44 pm


Zajednički rad u interesu svih zaposlenih | novilist.rs\nNaslovna Višegrad Zajednički rad u interesu svih zaposlenih\nZajednički rad u interesu svih zaposlenih\nNačelnik opštine Višegrad Mladen Đurević poslije sastanka sa predsjednikom Saveza sindikata Republike Srpske Rankom Mišić rekao je da se zajednički radi u interesu svih zaposlenih i da će nastojati da u skorije vrijeme i u ustanovama i u opštini budu izmirena sva dugovanja koja su nastala prije tri ili četiri godine.\n„Dobili smo punu podršku predsjednika Saveza sindikata Srpske i smatram da ćemo zajedničkim zalaganjem iznalaziti nova rješenja i učestvovati u raznim projektima“, istakao je Đurević.\nOn je naveo da je razgovarano i o saradnji sa sindikatom i o problemima sa kojima se susreće opštinska administracija u svom radu.\n„Dotakli smo se Zakona o lokalnoj samoupravi i broja zaposlenih koji taj Zakon predviđa. Zajednički cilj je da se broj zaposlenih na 1.000 stanovnika sa tri poveća“, rekao je Đurević.\nMišićeva je rekla da se jedan od razloga posjete Višegradu odnosi na poziciju zaposlenih u javnoj upravi, primjenu Zakona u lokalnoj upravi i potrebu da se zakon dorađuje tako da omogući kvalitetno funkcionisanje lokalne uprave, kako bi život građana i onih koji koriste usluge lokalne uprave bio kvalitetniji, efikasniji i brži.\n„Drugi razlog posjete jeste funkcionisanje privrednih subjekata, zaposlenost na nivou lokalne zajednice, utvrđivanje prioriteta i kako možemo zajedno djelovati da imamo veći broj zaposlenih, bolje plate i kako svi zajedno da stvorimo ambijent da se stvaraju nove vrijednosti i ne odlazi sa prostora Republike Srpske“, navela je Mišićeva.\nOna je naglasila da je najvažnije da plate rastu i da se stvaraju bolji uslovi za život i na radnim mjestima kako bi ljudi ostajali ovdje, formirali porodice, a Srpska imala budućnost.\nMišićeva je rekla da je ohrabrujuće da je, prvi put otkad dolazi u Višegrad, načelnik ove opštine govorio o nizu projekata koji se realizaciju i ambicijama kako unaprijediti rad ruralnog stanovništva, zaustaviti odlazak mladih ljudi, raseljavanje ruralnih područja, kao i za bolju promociju i usluge višegradske banje.\n„Naravno da i u Višegradu ima problema, da poslodavci ne poštuju zakonska rješenja, da ima rada na crno i da radnici ne dobijaju redovno plate, ali nastojaćemo da ih riješimo“, dodala je Mišićeva.\nPrethodni tekstUsvojen plan kapitalnih ulaganja\nSljedeći tekstU petak koncert dječijeg hora “Vrapčići”


Hegemonija nepravde - Milica Jovanović - Peščanik\nAntigej lobi uz pomoć vlasti već godinama uspešno oduzima platformu ljudskih prava i ustavnih garancija jednakosti svih građana pred zakonom, pomerajući fokus na pitanja bezbednosti, svetske zavere i odbrane srpstva – za šta imaju daleko bolju kampanju i zahvalniju publiku, konstatovali su učesnici tribine Peščanika održane u sredu uveče u Kulturnom centru REX u okviru Nedelje ponosa.\nSagovornici Svetlane Lukić složili su se da je deo društva koji je zainteresovan za ostvarenje pune ravnopravnosti LGBT zajednice, sateran u „četiri zida“ neprestanim pregovaranjem o uslovima za sopstvenu slobodu sa državom. Otud ni ne čudi odsustvo solidarnosti sa drugim ugroženim manjinama ili neprijatna tišina pred svakodnevnim izlivima govora mržnje.\n„Pravo na ovakav skup ne vidim kao ‘pravo na različitost’ već kao elementarno ljudsko pravo na postojanje“, rekla je Biljana Srbljanović i dodala da vlastima ne treba pružati mogućnost da se izjašnjavaju o tome. „Dačić ne poštuje ništa, o ljudskim pravima ne zna ništa, veoma je odgovoran za to što su ljudska prava toliko degradirana u protekle dve decenije. Vlastima ne treba davati da se izjašnjavaju o bilo čemu osim da ćutke izvršavaju svoj posao, ne zato što to traži Evropska unija nego zato što je to ustavna obaveza. Nemam ništa protiv da obrnu mišljenje i promene glasačko telo, ali neka to rade na svojim partijskim skupovima.“\nBiljana Srbljanović je ocenila i da se pitanje tzv. bezbednosne procene svodi na pitanje da li vlasti ove godine regrutuju huligane ili ne: „To su ljudi koji su plaćeni da to rade, to je njihova profesija koja se prenosi sa generacije na generaciju. Malo idu u rat, malo na utakmice, malo biju po ulici… procena bezbednosne situacije je procena da li im ti plaćaš dnevnice ili ne.“\nBolja promocija i bolja publika za nasilne antigej grupe izraz su patrijarhalnog društva, ukazala je Nadežda Milenković: sama predstava o odnosu dva muškarca već je udar na patrijarhat – „jer si niko kad nema žene kojom dominiraš“. Ona je upozorila LGBT organizacije i aktiviste da imaju lošu komunikaciju sa javnošću, da kaskaju za antigej „aktivistima“ koji nameću svoje teme i izmiču fokus javnosti sa pitanja diskriminacije i ljudskih prava.\nŠta će postići grupa koja traži ravnopravnost u društvu ukoliko se ove godine održi Parada ponosa – ništa, jer im šetnju omogućava onaj ko ih naziva nenormalnima, rekao je Dejan Ilić koji je ukazao i da je društvo oguglalo na teške reči, dok previđa osnovno pitanje postojanja države u okolnostima u kojima se priznaje postojanje neke jače sile. „Država je priklještena između dve sile koje su jače od nje, spolja i iznutra. Pitanje je šta će se desiti u danima posle Parade, ukoliko bude održana. Jedan mogući scenario je da Parada bude kao 2010. godine – mi ćemo odšetati svoj krug dok se okolo policija bije sa ljudima koji to hoće da spreče; drugi je da oni koji bi da se biju neće ni doći, ali će i tada biti krug šetnje omeđen policijom“, naveo je Ilić i dodao da to neće značiti da je problem ravnopravnosti rešen. U društvu je potreban savez koji će zajedno tražiti poštovanje ljudskih prava za LGBT zajednicu, azilante iz Sirije, Rome, radnike; nedostaje horizontalna solidarnost pred kojom će privatno mišljenje političara postati izlišno, istakao je Ilić.\nGovoreći o odsustvu solidarnosti Biljana Srbljanović je posebno ukazala na normalizaciju svakodnevnog progona žena u javnom diskursu. Društvo tone u razobručeno nasilje nad ženama, ubistva i prebijanja žena postala su gotovo svakodnevna pojava koji se potom u medijima pravdaju statusom ili ponašanjem žrtava. Društvo je struktuirano da proizvodi „sponzoruše”, starlete, dobrovoljne seksualne radnice – to je jedna od osnovnih funkcija žena u patrijarhatu, a istovremeno i opravdanje za nasilje i progon kojem su svakodnevno izložene, ukazala je Biljana Srbljanović izdvajajući nekoliko novijih primera poput tabloidnog iživljavanja nad crnogorskom aktivistkinjom i grupom Žene sa interneta koje su stale u njenu zaštitu, besomučnog progona poslanice u parlamentu koja je bivša članica grupe starleta Models, kao i ponižavanja Jovanke Broz u kojem je, osim tabloida, glavni egzekutor bio doktor i direktor bolnice u kojoj se leči.\nSvaki događaj u javnosti, svaka osoba koja postaje žrtva javnog progona zato što uzdrmava patrijarhat, mora biti povod reakcije svih LGBT organizacija, posebno onih koje organizuju Paradu, naglasila je Biljana Srbljanović jer je „naš zajednički problem – hegemonija koja vlada nad nama“.\n„Imamo predsednika vlade koji ne samo da je prostak, nego je homofob, imamo pasivne civilne organizacije među kojima ima homofoba, ugrožene manjine su među sobom nesolidarne… za svakoga od nas ima posla“, kazala je Svetlana Lukić i ocenila da rešavanje kosovskog pitanja ne može da obezbedi vlastima dozvolu za kršenje ljudskih prava.\nKontrapress – Parada ponosa: Drmanje temelja patrijarhata\nRadio Slobodna Evropa – Rizici pred paradu


17. FESTIVAL „SEDAM VELIČANSTVENIH“ Najbolji evropski dokumentarci u Bioskopu nove realnosti - LookerWeekly.com magazin\nOd 2. do 6. oktobra u Kombank dvorani\n„Sedam veličanstvenih“ sedamnaesti put predstavljaju beogradskoj publici novi deo jedinstvene antologije vrhunskih ostvarenja modernog evropskog dokumentarnog filma. Sve nas, iskrene posvećenike sjajnih bioskopskih dokumentaraca, ova vest raduje jer nam pruža mogućnost da se u danima festivala prepustimo magiji bioskopa i velikog platna koje ispunjavaju zadivljujući prizori uvek iznenađujućeg života uhvaćeni kamerama dokumentarista širom planete. Ipak, ovoga puta verovatno je primerenije da najavimo ponovo još jedno izdanje festivala diktirano pandemijom, uprkos svim našim nadanjima za 2021. godinu.\nJedino, dok smo prošle godine delili ove probleme sa zemljama Evrope i sveta, ovoga puta smo usamljeni sa na vrhu crnih lista i u velikoj meri smo neprijatno iznenadili naše potencijalne sjajne goste, vrhunske dokumentariste Evrope, koji su se iskreno obradovali pozivima i izrazili koliko je za njih čast da budu deo „Sedam veličanstvenih“.\nOvogodišnji festival nam dolazi posle godine koja je drastično promenila život čitave planete i možda baš zbog toga sve filmove spaja nadahnuto i posvećeno pričanje o onom što nam je svima zaista dragoceno. U hiperinflaciji stvari kojima smo zasipani u sve agresivnijim marketimškim ponudama, koje nam taj materijalni konglomerat predstavljaju kao nešto bez čega ne možemo da zamislimo život, u dikatatima profita i stalnog rasta, ovi sjajni dokumentaristi kreirali su veličanstvene priče o dragocenostima koje jesu sam život.\nTako festival otvara divna poetska priča „Srećna Nova, Jivu“, vrhunski film srpskog autora Mladena Kovačevića, koji nas vodi u Kinu i poziva nas da zaboravimo masovnu proizvodnju, da zaboravimo tone robe i priče o zaradi i otkrijemo dragocene ljudske snove. Snove koji nam otkrivaju koliko nam je taj daleki svet dirljivo blizak, posebno u trenucima kada sebi želimo srećan još jedan novi početak i prepuštamo se dragocenim najlepšim nadanjima. I upravo ta lepota snova otvoriće pred nama na velikom platnu Kombank dvorane dosad neviđenu filmsku Kinu kao dragoceni snoliki unutrašnji prostor. Izuzetno nas je obradovalo da posle mnogo godina još jedan srpski dokumentarac postaje deo „Sedam veličanstvenih“ jer ovo je zaista veliki trenutak našeg filma, ali nas ujedno rastužuje to što će umesto prepunog bioskopa, ponovo pandemija odrediti broj gledalaca.\nFestival će zatvoriti, baš 6. oktobra, briljantno dansko ostvarenje „Predsednik“, jedno od nagrađenih u Sandensu, svetski cenjene Kamile Nilson, koje je veliki uzbudljivi manifest o dragocenosti slobode i demokratskih principa, o dragocenosti borbe i nade. Dragocenost ovog dokumentarca su prepoznale i neke od velikih filmskih zvezda, kao slavni američki glumac Deni Glover, koje su svojim učešćem direktno pomogli stvaranje filma, posebno snimanje u, ponekad, nemogućim uslovima neizvesnosti i pretnje.\nFilm „Više od 100“ velike Hedi Honigman, jedne od najznačajnijih svetskih autorki, opominje nas, posebno tokom ove pandemije, koliko su nam svima dragoceni oni koji su retka bića ove planete, a uče nas uvek deficitarnoj mudrosti. Francusko-korejski film-esej „Čovek koji slika kapi vode“ i rumunski „Sveti otac“ govore o dragocenom biću koje zovemo otac, ali još više o dragocenosti razumevanja drugih; prvi je vrhunska studija o umetnosti koja u najsitniji fenomen sveta može da utka najsloženije priče; drugi nas uči da dragocenom novom životu koga dočekujemo treba posebno da pripremimo dragoceno novo mesto u našem komplikovanom unutrašnjem svetu.\nFinski autor marokanskog porekla vodi nas na egzotično putovanje u rodni Maroko u filmu „Škola nade“ gde nam otkriva kućicu u pustinji koja postaje dragocena spasonosna oaza za decu i zajednicu nomada uvek u borbi sa surovim uslovima u kojima žive. „Kuća filmskog autora“ sjajnog britanskog dokumentariste Marka Isaksa, je zadivljujuće duhovit i iznenađujući veliki manifest dokumentarizma koji nam priča o dragocenosti otvorenosti, susretanja, upoznavanja, neočekivane divne ljudske bliskosti.\nOvogodišnji festival obogatiće i, za nas posebno važna, specijalna projekcija filma „Kroćenje“ koji dolazi sa Sandensa, gde je imao svetsku premijeru, i sa festivala u Berlinu, gde je imao evropsku premijeru, gruzijske autorke Salome Džaši. Ova vrhunska snolika saga o neverovatnom poduhvatu je košmarna bajka o dragocenosti prirode, o dragocenosti za koju svi mi ovde osećamo kako je iz dana u dan sve ugroženija.\nNajbolji evropski dokumentarci u Bioskopu nove realnosti – ponovo za posvećene i posebno obazrive!\nKomban dvoranasedam veličanstvenih\nVođenje kroz izložbu „Alan Ford trči počasni krug”


Britanija poziva EU na strože sankcije prema Rusiji: Putin učinio svijet opasnijim - CdM\nBritanija poziva EU na strože sankcije prema Rusiji: Putin učinio svijet opasnijim\nVelika Britanija je danas pozvala Evropsku uniju da slijedi Sjedinjene Američke Države i uvede strože sankcije Rusiji zbog optužbi da je Moskva otrovala bivšeg ruskog dvostrukog agenta Sereja Skripalja i njegovu ćerku Juliju.\nMinistar spoljnih poslova Velike Britanije, Džeremi Hant, rekao je da EU treba da izvrši procjenu svojih sankcija Moskvi i obezbijedi da “stoji rame uz rame sa SAD”, navodi AP.\n“Naravno da moramo da imamo odnose s Moskvom, ali moramo da budemo i otvoreni: spoljna politika Rusije pod predsjednikom Vladimirom Putinom učinila je svijet opasnijim mjestom”, rekao je Hant.\nLondon optužuje Moskvu da stoji iza trovanja Skripalja i njegove ćerke nervnim agensom, 4. marta u engleskom gradiću Solsberiju. Njih dvoje su se u međuvremenu oporavili, a Kremlj oštro odbacuje optužbe da je umiješan u taj slučaj.\nZbog tog slučaja, Trampova administracija je ovog mjeseca uvela nove sankcije Rusiji koje se odnose na ograničenja izvoza. To su posljednje u nizu američkih sankcija Rusiji, uvedenih zbog, kako navodi Vašington, kršenja ljudskih prava, miješanja u izbore u SAD i vojne agresije u Ukrajini i Siriji.\nTagoviEvropska unija EU Rusija sankcije Velika Britanija


Kada je Z. S. iz Beograda u Nacionalnoj službi za zapošljavanje rečeno da je dobila posao u školi, nije ni sumnjala da će dobiti otkaz i pre nego što počne da radi.\n„Vi ste ekonomista master, a treba da stoji master ekonomista“\nS druge strane, pomoćnica direktora škole J.Š. pokušala je da opravda iznenadnu promenu rečima da je to radno mesto zapravo mesto na zameni.\nMaster ekonomista i ekonomista master nisu isto\nPomoćnica direktora škole izjavila je da, što se tiče zvanja Z. S., oni “nisu dovoljno stručni da tumače ono koje piše u pravilniku”.\nMuškarac starosti 62 godine napadnut je u centru Beograda od strane grupe mladića koji su uništavali murale navijača Partizana, a jedan od njih je uhapšen i određen mu je pritvor. Više o tome saznajte OVDE.


Svetska banka: Na Kosovu se očekuje povećanje nezaposlenosti i siromaštva - Kosovo Online\n8. Oktobar 2020. • 20:59\nU izveštaju ove banke nije navedena stopa rasta nezaposlenosti, dok će siromaštvo biti povećano za pet posto.\nProcenjuje se da će preko 70 hiljada ljudi preći u siromaštvo.\n"Na Kosovu sada ima oko 25 hiljada porodica koje primaju socijalnu pomoć, ali očekujemo da će se taj broj povećati, samim tim što su mnoga preduzeća zatvorena, bankrotirala ili nisu u stanju da održe broj zaposlenih", rekao je Mujku.\n„Do sada šteta od izbijanja pandemije je dostigla iznos od milijardu evra u privredi. Do kraja godine, sa ovim trendom ekonomskog pada, mogli bismo izgubiti preko 30.000 radnih mesta“, rekao je Rukići.\nPrema Kosovskoj agenciji za statistiku, uticaj pandemije Kovid-19 na podatke u tržištu rada očekuje se da će biti značajan u drugom kvartalu ove godine, ali statistika za ovaj period još uvek nije objavljena.\nSvetska banka nezaposlenost Kosovo siromaštvo Korona Virus\nPrema novom izveštaju o ekonomiji u regionu Evrope i Centralne Azije, koji je danas objavila Svetska banka, zbog posledica pandemije očekuje se pad kosovske ekonomije za 8,8 odsto u 2020. godini.\nNa Kosovu prijavljeno više od 180.000 nezaposlenih\nZbog pandemije koronavirusa na Kosovu rekordan broj nezaposlenih


Reč je o ukidanju obvezne dvosedmične samoizolacije za one koji dolaze iz naše zemlje.\n- Verovatno ćemo u određenoj meri liberalizovati režim prelaska granice, i kad su u pitanju državljani Evrospke i naše susedne zemlje. To će značiti ulazak u Hrvatsku na način da se svi koji ulaze pridržavaju epidemioloških jera, više ne bi značilo obavezu samoizolacije za one koji dolaze iz BiH. Očekujem to najkasnije sutra - rekao je Božinović, piše portal Index, a prenosi Klix.\nUBLAŽAVANJE MERA Otvaranje granica BiH od 1. juna, poslovni ljudi mogu ući već od ove sedmice\nPoznat identitet muškarca čije telo je jutros izvučeno iz Drine u Bijeljini\nPolicija je identifikovala muškarca čije su telo jutros ronioci izvukli iz Drine u Bijeljini, a reč je o osobi P.R, saopšteno je iz bijeljinske Policijske uprave.\nKošarac: BiH pokreće arbitražni spor ako Hrvatska bude insistirala da odlagalište za nuklearni otpad bude Trgovska gora\nMinistar spoljne trgovine i ekonomskih odnosa u Savetu ministara Staša Košarac izjavio je da će BiH pokrenuti međunarodni arbitražni spor ako Hrvatska bude insistirala da odlagalište za radiaktivni i nuklearni otpad bude na lokalitetu Trgovska gora, te izrazio nadu da će ovo pitanje ipak biti rešeno diplomatskim putem.\nZATVORENA BIRALIŠTA U BELORUSIJI Preliminarni rezultati potvrđuju Lukašenkovu DOMINACIJU


Podrška koja ne prestaje: kako smo protekle nedelje podržavali svoje zajednice u borbi sa korona virusom | Giving Balkans\nPodrška koja ne prestaje: kako smo protekle nedelje podržavali svoje zajednice u borbi sa korona virusom\nU danima iza nas kompanije, organizacije i pojedinci nastavili su da pokazuju humanost i solidarnost sa zajednicom, pomažu u borbi protiv korona virusa i podržavaju one koji su tokom epidemije i vanrednog stanja najugroženiji.\nPročitajte 15 priča o solidarnosti i podršci u vreme epidemije korona virusa, koje su obeležile prethodnu nedelju u regionu.\nKompanija Filip Moris donirala 400.000 evra\nKompanija Filip Moris donirala je medicinsku opremu za zdravstvene centre širom Srbije, u ukupnoj vrednosti oko 400 hiljada evra.\nU okviru ove donacije obezbedjeni su video laringoskopi, standardni laringoskopi, infuzione pumpe, pacijent monitori sa sistemima za centralni monitoring, aspiratori i aparati za inhalacionu sedaciju.\nUniCredit Banka Srbija donirala je Republičkom fondu za zdravstveno osiguranje 50.000 evra, u dinarskoj protivvrednosti, kako bi podržala borbu protiv ove bolesti.\nOva donacija će omogućiti RFZO da obezbedi deo opreme i materijala koji su hitno potrebni bolnicama za borbu protiv širenja i prevenciju od koronavirusa.\nCocaCola privremeno obustavlja komercijalno oglašavanje i usmerava se na borbu protiv korona virusa\nKompanija CocaCola odlučila je da privremeno obustavi komercijalno oglašavanje i usmeri svoje napore na to da osigura bezbednost i dobrobit partnera i lokalnih zajednica.\nŠirom sveta kompanija Coca-Cola, njeni partneri punionice i Coca-Cola Fondacija doniraju preko 120 miliona dolara u znak podrške državama pogođenim virusom COVID-19.\nU ovim izazovnim trenucima odlučili smo da privremeno obustavimo komercijalno oglašavanje. Bićemo usmereni na to da osiguramo bezbednost i dobrobit naših partnera i lokalnih zajednica. Širom sveta kompanija Coca-Cola, naši partneri punionice i Coca-Cola Fondacija doniraju preko 120 miliona dolara u znak podrške državama pogođenim virusom COVID-19.\nОбјава коју дели Coca-Cola Srbija (@cocacolasrbija) дана 30. Мар 2020. у 9:49 PDT\nKompanija Nectar donirala 5 miliona dinara\nKompanija Nectar pridružila apelu Privredne komore Srbije i, kroz Fondaciju „Nije svejedno“ donirala 5 miliona dinara za nabavku testova za dijagnostiku virusa COVID-19 , sa ciljem da pomogne da se što pre, efikasnim merama, spreči dalje širenje ovog virusa.\nPored toga, Kompanija Nectar će donacijom svojih proizvoda pomoći i volonterskim centrima širom Srbije i na taj način podržati veliki broj volontera i volonterki, koji ovih dana vredno asistiraju našim starijim sugrađanima, ali rade i na pakovanju i distribuiranju humanitarnih paketa ugroženim građanima u našoj zemlji.\nFondacija Novak Đoković donira milion evra za medicinsku opremu\nNovak i Jelena Đoković i Fondacija Novak Đoković doniraće milion evra za nabavku medicinske opreme za bolnice širom Srbije.\nTim Fondacije Đoković radi na tome da medicinski aparati, prvenstveno respiratori, budu što pre dopremljeni u Srbiju.\nMK Group pdržava borbu protiv korona virusa na različitim nivoima\nKompanija MK Group tokom prethodne dve nedelje podržala je borbu protiv korona virusa u Srbiji na različite načine.\nKompanija MK Group i predsednik Miodrag Kostić ustupili su smeštajne kapacitete hotela u Novom Sadu na korišćenje Institutu za javno zdravlje Srbije "Dr Milan Jovanović Batut". Kompanija će pokriti i sve prateće troškove u hotelu.\nAIK Banka, uplatila je Republičkom fondu za zdravstveno osiguranje 28 miliona dinara za kupovinu 10 respiratora, u cilju suzbijanja epidemije izazvane virusom COVID19.\nKompanije članice MK Group sistema donirale su 6,5 miliona dinara u prehrambenim proizvodima socijalno ugroženim licima.\nPored toga, kompanije članice MK Group sistema donirale su 1,3 miliona dinara za potrebe nabavke medicinske opreme i humanitarnih paketa na nivou lokalnih samouprava.\nHumane aktivnosti učenika i profesora iz Građevinske tehničke škole „Neimar“\nUčenica IV razreda Građevinske tehničke škole „Neimar“ iz Niša, Jelena Todorović, zajedno sa majkom šije zaštitne maske i prosleđuje ih onima kojima su potrebne.\nU ovu humanu akciju uključila se njena škola i obezbedila i donirala materijal koji će ova devojka upotrebiti za izradu preko 500 zaštitnih maski.\nAkciju će podržati i profesorka srpskog jezika, Snežana Lazić, koja takođe šije zaštitne maske. Još jedan od načina na koje ova škola pokazuje humanost je to što su za učenike, koji nemaju tehničke mogućnosti za učenje na daljinu, obezbeđeni tablet-računari na korišćenje.\nPored toga, obezbeđena je i psihološka podrška za učenike i roditelje, kao i podrška u učenju i snalaženju u ovoj specifičnoj situaciji, svakog radnog dana od 11 do 13 časova, putem broja telefona 063/19-33-556.\nDonacija za Institut za javno zdravlje „Dr Milan Jovanović Batut“\nKompanija „Dunav osiguranje“ donirala je 10 miliona dinara Republičkom fondu za zdravstveno osiguranje(RFZO) za nabavku neophodnih lekova i medicinske opreme, dok je preduzeće „Dunav auto“, koje posluje u sastavu Kompanije, doniralo novo putničko vozilo marke fiat 500L Mirror vrednost i 1,35 miliona dinara Institutu za javno zdravlje „Dr Milan Jovanović Batut“.\nVozilo će koristiti terenskim službama Instituta da stignu svuda gde se njihova pomoć očekuje u borbi za suzbijanje epidemiije Covid-19.\nGordan Petrić donirao je 50.000 evra za borbu protiv korona virusa\nDo sada su brojna sportska društva, kao i bivši i sadašnji sportisti, među kojima su Dejan Stanković, Ana Ivanović i Luka Jović donirali su novac za respiratore i potrebnu pomoć u borbi protiv korona virusa.\nHumani Zrenjaninac ustupio dva stana medicinskim radnicima\nAnonimni humanitarac iz Zrenjanina odlučio je da svoja dva stana u Novom Sadu besplatno ustupi na korišćenje zdravstvenim radnicima.\nS obzirom na to da je zbog ukidanja javnog prevoza mnogima otežan dolazak na posao, ova akcija će trajati sve dok medicinskim radnicima to bude potrebno.\nU jedan stan će se ovih dana useliti dve medicinske sestre i medicinski tehničar iz Instituta za plućne bolesti u Sremskoj Kamenici, a drugi stan još uvek čeka svoje prve stanare, saopštile su Večernje Novosti.\nTrudnica iz Kragujevca poklonila pamučne maske\nNataša Dejanović iz Kragujevca, koja je trenutno u sedmom mesecu trudnoće, danima iza nas je šila pamučne maske i poklanjala ih zdravstvenim ustanovama u ovom gradu.\nSada, kada je medicinskim radnicima u ovom gradu obezbeđena oprema iz donacija, Nataša je odlučila da maske pokloni svojim komšijama u naselju Aerodrom u Kragujevcu, prenosi portal Novas.rs.\nPaketiće, koji sadrže pamučnu masku, voće i poneki slatkiš, Nataša je okačila na ogradu vrtića koji se nalazi u blizini njene zgrade.\nUnited Grupa podržava zemlje u regionu donacijom od 3 miliona dolara\nUnited Grupa, koja posluje u sedam zemalja u regionu, u duhu solidarnosti zbog borbe sa korona virusom, doniraće medicinsku opremu i novac ovim zemljama u ukupnoj vrednosti od tri miliona dolara.\nKako se navodi u saopštenju United Grupe, donacija od milion dolara namenjena je za Srbiju, 500.000 za Hrvatsku, 400.000 za BiH, 250.000 za Crnu Goru, dok će ostatak novca biti doniran Severnoj Makedoniji, Sloveniji i Bugarskoj.\nNovčani deo donacije iznosi 1.200.000 dolara, dok je 1.800.000 donacija u medicinskoj opremi.\nStručnjaci sa Prirodno-matematičkog fakulteta iz Banja Luke prave zaštitne vizire\nStručnjaci sa Prirodno-matematičkog fakulteta Univerziteta u Banja Luci svakodnevno rade na proizvodnji zaštitnih medicinskih vizira na 3D štampačima.\nViziri se besplatno doniraju zdravstvenim ustanovama, a materijal za izradu obezbedili su Univerzitet u Banjaluci i ICBL.\nUNIQA osiguranje doniralo 10.000 evra\nUNIQA osiguranje je doniralo 10.000 eura Nacionalnom koordinacionom tima za borbu protiv zaraznih bolesti u Crnoj Gori.\nDonacija je upućena u okviru zajednike inicijative svih subjekata na nivou tržišta osiguranja.\nDonacije hrvatskih reprezentativaca\nKapiten hrvatske fudbalske reprezentacije Luka Modrić donirao je 100.000 evra, sa ciljem podrške hrvatskom zdravstvu u borbi protiv pandemije koronavirusa.\nOva donacija biće upotrebljena za kupovinu pokretnog rentgena za bolnicu u Zadru.\nInače, nešto ranije, fudbalska reprezentacija Hrvatske, prikupila je 4,2 miliona kuna, namenjenih za sve koji su oboleli od koronavirusa, kao i za pomoć građanima Zagreba čiji su domovi oštećeni u zemljotresu koji je nedavno pogodio Hrvatsku.


Obeležen Svetski dan borbe protiv raka :: Banje u Srbiji :: Spa, Wellness & Smeštaj, Lečenje, Odmor, Rehabilitacija :: Vesti\nPočetna / Vesti / Obeležen Svetski dan borbe protiv raka\nU svetu se danas obeležava Svetski dan borbe protiv raka, upozorava se da je fizička neaktivnost četvrti vodeći faktor rizika za sve smrtne slučajeve, a da 31 odsto svetske populacije nije fizički aktivno.\nU Srbiji se svake godine otkrije neki oblik maligniteta kod oko 33.000 osoba, a godišnje od te bolesti umre oko 21.000 ljudi. Kod žena je najučestalije obolevanja od raka dojke, potom debelog creva i grlića materice, po čemu se nalazimo „među vodećim evropskim zemljama“. Što se tiče muškaraca, oni najčešće boluju i umiru od karcinoma pluća, prostate i debelog creva.\nRak grlića materice je drugi najčešći maligni tumor kod žena i četvrti po učestalosti umiranja, a svake godine ta dijagnoza postavi se kod skoro 1.300 žena u Srbiji, koja je prva u Evropi po učestalosti te bolesti. Preventivne aktivnosti trebalo bi intenzivirati, a devojke uzrasta od 19. do 25. godine trebalo bi bar na svake dve godine da posete ginekologa, a nakon 25. jednom godišnje. Stručnjaci ukazuju da samo 20 odsto žena redovno dolazi na ginekološke preglede, a veoma je važno da se taj broj poveća da bi se ta bolest sprečila.


Kompanija Equifax pretrpela dva hakerska napada | PC Press\nKompanija Equifax pretrpela dva hakerska napada\nPrvi hakerski napad na kompaniju Equifax dogodio se još u martu, skoro pet meseci pre nego što je javnost sa njim upoznata. U zvaničnom saopštenju iz kompanije su rekli da martovski napad nije u vezi sa napadom koji je kompromitovao podatke 143 miliona korisnika 29. jula, ali neki izvori ukazuju da se radi o istim napadačima. Činjenica da je jedna od većih kreditnih kompanija, koja posluje već 118 godina, pretrpela dva velika napada u rasponu od pet meseci dodatno otežava situaciju u kompaniji koja je već predmet nekoliko istraga.\nEquifax je u oba slučaja angažovao sigurnosnu kompaniju Mandiant, te je moguće da su mislili da je posle prvog napada situacija pod kontrolom, da bi 29. jula, kada su ponovo primetili sumnjive aktivnosti, još jednom pozvali sigurnosne stručnjake iz ove kompanije.\nUpoznavanje javnosti sa napadima koji su se dogodili u martu otežaće napore koje Equifax ulaže da objasni neobične prodaje akcija od strane nekih izvršnih direktora. Ako se dokaže da su to učinili jer su imali informacije o jednom ili oba napada, mogli bi da budu optuženi za zloupotrebu poverljivih informacija, a istraga je već u toku.\nIz kompanije su rekli da direktori nisu imali informacije o napadima kada je do transakcija došlo, a informacije koje su dospele u javnost uticale su na vrednost akcija kompanije, koje su odmah pale za nešto manje od 1%. Equifax je bio ranjiv na napade zbog kritične mane na Apache Struts softveru za web-server, koja je, navodno popravljena 8. marta. Istragom je otkriveno da je ista greška omogućila i napad koji se dogodio u julu.\nTagovi: Apache Struts, Equifax, Hakeri, Hakerski napadi, Mandiant\n← iOS 11 stigao na sve kompatibilne uređaje\nIndija uvodi sopstvenu virtuelnu valutu →


Ferometal - Yellow Pages\nPreduzeće Ferometal ima iza sebe široko iskustvo u različitim granama industrije. Proizvodnje, projektovanja, izrade prototipa do montaže i održavanja.\nProizvodnja je u Batajnici, a područje aktivnog rada Beograd i cela Srbija, kao i van granice. Posedujemo savremeno opremljenu radionicu, a naš tim čine mašinski inženjeri, programeri, tehnolozi, ekonomisti i kvalifikovani radnici za rad na CNC glodalici, brusilici, oštrilici, erozimatu i drugim alatnim mašinama.\nIsporučujemo komponente, delove i sklopove za potrebe papirne, hemijske, mašinske, građevinske industrije kao i za druge proizvodne sektore, dok smo u oblasti prehrambene industrije prepoznatljivi na tržištu izrade rezervnih delova, reparacije mašina i linija i održavanja.\nBelarička 29a, Beograd, Zemun, Batajnica, Srbija\n011 213 3811